open-index/open-wikipedia-markdown huggingface dataset:
බගන් රාජ්‍යය සමග යුද්ධය

බගන් - රාජ්‍යයේ අගනුවරයි - පරාක්‍රමබාහු රජු එම රාජ්‍යයට 1164 දී ආක්‍රමණයක් දියත් කළේය.

බගන් රාජ්‍යය නැතහොත් වර්තමාන මියන්මාර් රාජ්‍යයත් ශ්‍රී ලංකාවත් අතර වෙළඳ කටයුතු සහ දෙරටටම පොදු ආගම වූ ථෙරවාද බුදු දහම හේතු කො‍ටගෙන ඉතා මිත්‍රශීලී සම්බන්ධතාවයක් දිගු කලක් පුරා පැවැත්තේය. 9 වෙනි ශත වර්ෂයේදී බගන් රාජ්‍යය බලවත් රාජ්‍යයක් ලෙස මතු වුණු අතර 11 වැනි ශත වර්ෂය වන විට එහි අගනුවර වූ අරිමද්ධනපුර බෞද්ධ ධර්මය ඉගැන්වීමේ මධ්‍යස්ථානයක් විය.	එහෙත් අලෝංග් සිථු ගේ මුණුබුරු නරතු (1160 - 1165) බලයට පත් වූ විගස තත්වය පුදුමාකාර ලෙස වෙනස් විය. මුලින්ම ඔහු පෙර පටන් ශ්‍රී ලංකාවේ රජු සමග පවත්වාගෙන පැමිණි දූත මෙහෙවර නවතා දැමුවේය. එපමණක් නොව ඔහු පිටරටවලට අලි ඇතුන් විකිණීම ද තහනම් කරමින් නියෝග පැනවීය. එමෙන්ම ඔහුට තෑගි ගෙන ආ විදේශ නැව්වලට අලියෙකු තෑගි කිරීමේ බොහෝ පැරණි සිරිත ද අහෝසි කළේය.පසු කාලයක ඔහු  ශ්‍රී ලංකාවේ දූතයන් සිරගතකර වදහිංසා පමුණුවා තිබුණේය. එපමණක් නොව ඔවුන් සතු මිළ මුදල්, දේපළ, ඔවුන්ගේ අලි ඇතුන්ද පැහැර ගෙන නාවික යාත්‍රා රාජ සන්තක කර තිබුණේය. පසුව ඔවුනට නිවේදනයක් නිකුත් කරමින් දන්වා සිටියේ:

	" මෙතැන් පටන් කිසිදු සිංහල නැවක් මගේ රටට නොඑවිය යුතුය. මින් පසු එසේ එවා ඔවුන් මරන්නට සිදු වුව‍හොත්  දොස් නොපැවරිය යුතු බවත් ලිඛිතව දැන්විය යුතු බවත්ය. එසේ නොකරන්නේ නම් ආපසු මව් රට බලා යාමට අවසර නොලැබේ." 

මෙය විශේෂයෙන් ශ්‍රී ලාංකික වෙළඳුන්ට පමණක් එරෙහිව ගත් පියවරක් ද නැතහොත් බර්ගන් දේශ සිමා වැනසීමේදී ගත් පොදු තීරණයක්දැයි යන්න ගැන කීමට පැහැදිළි සාක්ෂි නැත. හේතුව කුමක් වුවද එයින් පරාක්‍රමබාහු රජු අතිශයින් කෝප විය. පල්ලවවන්ක නම් ස්ථානයේදී  එක් රැස් කොට ඔහු බගන් කරා අති දරුණු හමුදාවක් පිටත් කර හැ‍රියේය. මෙම හමුදාවේ ප්‍රමාණය හරිහැටි නොදනී. එහෙත් වාර්තා වන අන්දමට එම හමුදාවට වර්ෂයකට සෑහෙන ධාන්‍ය, විශේෂයෙන් නවීකරණය කරන ලද ඊතල, සහ ශ්‍රී ලංකාවේ අති දරුණු යුධ ඇතුන් ඇතුළත් වී තිබුණි. මෙම යුධ චාරිකාවේදී එක් යාත්‍රාවක් ගිලී යාම, තවත් යාත්‍රා කීපයක් විනාශ වීම වැනි පසු බෑම් කීපයක් සිදු වුවද එම හමුදාව බැගෝ නදී ඉවුරේ පිහිටි කුසුමිය නගරයට (වර්තමාන පැතේන්) ළඟා වී එය අත්පත් කර ගත්හ. ඉන් පසුව අරිමද්ධනපුර ඇතුළු තවත් නගර කීපයක්ද අල්ලා ගෙන නරතු මරා දමා නැවතත් දෙරට අතර සබඳතා යහපත් තත්වයකට ගෙනාවේය. 

මෙම බගන් ආක්‍රමණය පිළිබඳ විස්තරය සමහර විට අතිශයෝක්තියක් වන්න‍ට පුළුවන. විශේෂයෙන් බුරුම වංශකථාවල මෙබඳු මහා ආක්‍රමණයක් ගැන විස්තර සඳහන් නොවේ. එසේ වුවත් කිසියම් ආකාරයක ආක්‍රමණයක් තිබුණු බවත් එය සාර්ථක වූ බවටත් තොරතුරු තිබේ. ශ්‍රී ලංකා ආක්‍රමණයත්, නරතු රජු සිහසුනෙන් පහ කිරිමත් පිළිබඳ කථාව මියන්මාරයේ ද ප්‍රචලිතය. තවත් තොරතුරු අනුව සමකාලීන ලේඛණයක් වූ දෙවනගල සෙල් ලිපියේ කිත්තිනගරගිරි නම් සෙනෙවියාට ගම්වර පවරා දුන් බවක් කියැවේ. එම සෙනෙවියා  යුද්ධයේදී නායකත්වය දැරීම උදෙසා එම ගම්වර තෑගි කළ බව සඳහන් වන අතර, රාමඤ්ඤ දේශය ගැනත් භූවන දත්ත නම් රජෙකු ගැනත් සඳහන් වේ. මේ භූවන දත්ත යන නම 'නරතු' යන්නෙහි සිංහල ස්වරූපය විය හැකිය.

	

## References 
http://en.wikipedia.org/wiki/Par%C3%A2kramab%C3%A2hu_I#War_with_Bagan.2C_1164.E2.80.931165
අප‍්‍රිකානුවන් පිළිබඳ අධ්‍යයන

එක්සත් ජනපද අධ්‍යාපනය ට අනුව අප‍්‍රිකානු අධ්‍යයන

එක්සත් ජනපද අධ්‍යාපනය ට අනුව අප‍්‍රිකානු අධ්‍යයන හෝ අප‍්‍රිකානුවාදය හෝ කළු ජාතීන් පිළිබඳ අධ්‍යයන යන්නට අප‍්‍රිකාවේ ජන්ම මූලයෝ ඇත්තන් ගේ හෝ අප‍්‍රිකානු ඩයස්පෝරාවේ ඉතිහාසය දේශපාලනය හා සංස්කෘතීන් ආදිය ඇතුලත් වේ.

1970 දශකයේ බිහිවූ අප‍්‍රිකානු කේන්ද්‍රීය කළු අධ්‍යයන පීඨ හරහා බොහෝ විශ්ව විද්‍යාල වල අප‍්‍රිකානු අධයන පීඨ බිහිවිය. අප‍්‍රිකානු ඩයස්පෝරාවේ කළු අර්බුද (බොහෝ විට සම්පූර්ණයෙන් ම පාහේ අප‍්‍රිකානු අමෙරිකානු අර්බුද පමණක් පිළිබඳ කතා කරනු වෙනුවට මෙම නවීකරණය කරන ලද පීඨ සමස්ත අප‍්‍රිකානු ඩයස්පෝරාව ආවරණය කිරීමට පෙළඹුණි. එමෙන් ම ඔවුන් අනෙකුත් පීඨ සමග වඩාත් සුහදත්වයක් පවත්වා ගැනීමටද සමත් විය.

## References 
http://en.wikipedia.org/wiki/Black_studies
ඇෆ‍්‍රිකානා අධ්‍යයන පිළිබඳ ජාත්‍යන්තර ජර්නලය

ඇෆ‍්‍රිකානා අධ්‍යයන පිළිබඳ ජාත්‍යන්තර ජර්නලය -  අප‍්‍රිකානු ජනතාවගේ අත්දැකීම් ප‍්‍රශ්න කිරීම සහ විශ්ලේෂණය සඳහා නිර්මාණය වී ඇත.

x	අප‍්‍රිකානු ඉතිහාස අධ්‍යයන පිළිබඳ ජාත්‍යන්තර ජර්නලය - අප‍්‍රිකාවේ ඉතිහාසය පිළිබඳ සෑම අන්දමකම ලිපි ප‍්‍රාග් ඓතිහාසික පුරාවිද්‍යාවේ සිට මහාද්වීපයේ වර්තමාන අර්බුද දක්වාත් අප‍්‍රිකාව සහ නව ලෝකයේ අප‍්‍රිකානු අමෙරිකානුවන් අතර සබඳතා ත් ඇතුලත් වේ.

x	ඇෆ‍්‍රිකානා - අප‍්‍රිකාව සහ ඩයස්පෝරාව පිළිබඳ අදහස් ඇතුලත් ජර්නලයකි.

x	ඇෆ‍්‍රිකානා ඉලෙක්ට්‍රොනික නාමාවලිය - මෙයට අප‍්‍රිකාව පිළිබඳ සෑම අංගයක් ම පාහේ  -එහි ජනතාව නිවාස නගර දිස්ත‍්‍රික්ක ප‍්‍රාන්ත රාජ්‍ය ප‍්‍රදේශ ආදියේ සමාජයීය ආර්ථික තිරසාර සංවර්ධනය නිර්මාණශීලී සාහිත්‍ය කලාව සහ ඩයස්පෝරාව පිළිබඳව - අඩංගු වේ.

x	ඇෆ‍්‍රිකානා ඔන්ලයින් සංස්කෘතික කලාව හා ගවේෂණ පිළිබඳ අප‍්‍රිකානු කේන්ද්‍රයේ ජර්නලය.

## References 
http://en.wikipedia.org/wiki/Black_studies#Journals
ආසියා අමෙරිකානු අධ්‍යයන - ඉතිහාසය

අප‍්‍රිකානු අමෙරිකානු අධ්‍යයන ලතින් අමෙරිකන් අධ්‍යයන සහ අමෙරිකානු මුල් වාසී අධ්‍යයන ආදියට පණ දුන් බටහිර වෙරළේ තුන් වන ලෝක ජනතාවගේ ක‍්‍රියාකාරකම් හේතුවෙන් ආසියානු අමෙරිකානු අධ්‍යයන 1960 දශකයේ බිහිවිය. ලතින් අමෙරිකානු අධ්‍යයන අප‍්‍රිකානු අමෙරිකන් අධ්‍යයන වැනි විෂය ධාරා විශ්ව විද්‍යාල සහ අධ්‍යාපනික ආයතන සිය ගණනක් තුල සීඝ‍්‍රයෙන් ව්‍යාප්ත වුවද ආසියානු ශිෂ්‍යයින් බඳවා ගැනීමෙන් වැළකීමේ පණත නිසාවෙන් ආසියා අමෙරිකානු අධ්‍යයන ව්‍යාප්ත වූයේ සාපේක්ෂව සෙමිනි.
කෙසේ වුවද මෑතකදී ශිෂ්‍ය උද්ඝෝෂණ සහ සමාජ බලපෑම් හේතුවෙන් විශේෂයෙන් ම වැඩි ආසියානු අමෙරිකානු ව්‍යුහයක් පවතින පාසල් හා ප‍්‍රාන්ත වල ආසියානු අමෙරිකානු අධ්‍යයන පාඨමාලා ආරම්භ කිරීම සිදුවිය.

## ආශ්‍රිත 
http://en.wikipedia.org/wiki/Asian_American_Studies#History

ප්‍රවර්ගය:ආසියානු අමෙරිකානු අධ්‍යයන
ආසියානු අමෙරිකානු අධ්‍යයන - ආසියානු අමෙරිකානු විද්‍යාර්ථීන්ගේ ලයිස්තුව

ඩැනියෙලෝ බෙගෝනියා සැන් ෆ‍්‍රැන්සිස්කෝ ප‍්‍රාන්ත සරසවිය
x      සුචෙන්ග් චැන් යූ සී එස් බී

x	කැතරින් සෙනිසා චොයි බෙකර්ලි විශ්ව විද්‍යාලය

x	වෙයි මින්ග් ඩාරියෝටිස් සැන් ෆ‍්‍රැන්සිස්කෝ ප‍්‍රාන්ත සරසවිය

x	යෙන් ලේ එස්පිරිචු යූ සී එස් ඞී

x	ඇන්ජි ෆා සිටි කොලේජ් ඔෆ් සැන් ෆ‍්‍රැන්සිස්කෝ

x	ඩොරති ෆුජිටා රොනි අර්වින් සරසවිය

x	එව්ලින් නකානෝ ග්ලෙන් බෙකර්ලි සරසවිය

x	ඩොන් ගොන්සාලෙස් සැන් ෆ‍්‍රැන්සිස්කෝ ප‍්‍රාන්ත සරසවිය

x	ඩැරල් වයි හමාමොටෝ ඬේවිස් සරසවිය

x	බිල් ඔන්ග් හින්ග් ඬේවිස් සරසවිය

x	යූජි ඉචිකෝයා ලොස් ඇන්ජලිස් විශ්ව විද්‍යාලය

x	එලේන් කිම් බෙකර්ලි සරසවිය

x	ක්ලෙරි ජේ කිම් අර්වින් සරසවිය

x	ඩැනියෙල් වයි කිම් බ‍්‍රවුන් විශ්ව විද්‍යාලය

x	සුසෑන් කොෂි යූ අයි යූ සී

x	හිම් මාර්ක් ලායි ස්වාධීන විද්‍යාර්ථියෙකි

x	රොබර්ට් ජී ලී බ‍්‍රවුන් විශ්ව විද්‍යාලය

x	කාරන් ලොන්ග් ඇරිසෝනා ප‍්‍රාන්ත සරසවිය

x	වෙයි ලී ඇරිසෝනා ප‍්‍රාන්ත සරසවිය

x	ජෝන් ලූ - අර්වින් සරසවිය

x	ලීසා ලොව් යූ සී එස් ඞී

x	මේරි ලූයි - යේල්

x	ග්ලෙස් මිමුරා - අර්වින් සරසවිය

x	මාර්ටින් මැනලැන්සන් යූ අයි යූ සී

x	ගැරී ආර් මාර් - ස්ටෝනි බෲක් හි නිව් යෝර්ක් ප‍්‍රාන්ත සරසවිය

x	ඩොන් නකනිෂි - ලොස් ඇන්ජලිස් විශ්ව විද්‍යාලය

x	මිමි නගුයෙන් - යූ අයි යූ සී

x	වියෙට් එන්ගුයෙන් - යූ එස් සී

x	ගැරී ඔකිරෝ - කොලොම්බියා විශ්ව විද්‍යාලය

x	ග්ලෙන් ඔමට්සු - නොත්රිජ් විශ්ව විද්‍යාලය

x	මයිකල් ඔමි - බෙකර්ලි සරසවිය

x	රැචල් පැරෙනස් - ඬේවිස් සරසවිය

x	සෙලීන් පෙරේනාස්- ෂිමුසු සැන්ටා බාබරා සරසවිය

x	ලැරී ෂිනිග්වා  - මේරිලන්ඞ් පාර්ක් කොලේජ් විශ්ව විද්‍යාලය

x	ස්ටැන්ලි සූ ඬේවිස් විශ්ව විද්‍යාලය

x	රොනල්ඞ් ටකාකි - බෙකර්ලි විශ්ව විද්‍යාලය

x	ලින්ඩා ටි‍්‍රන්හ් වො - අර්වින් සරසවිය

x	එරින් සී වොට් - ලෝන්ග් බීච් විශ්ව විද්‍යාලය

x	එල් ලින්ග් - චි වැන්ග් - බෙකර්ලි සරසවිය

x	ෂෝන් වොන්ග් - වොෂින්ටන් සරසවිය

x	ජූඩි යුන්ග් - සැන්ටා කෲස් විශ්ව විද්‍යාලය

## References 
http://en.wikipedia.org/wiki/Asian_American_Studies#List_of_Asian_American_Scholars
මානව විද්‍යාත්මක වාග් විද්‍යාව

**මානව විද්‍යාත්මක වාග් විද්‍යාව** වූකලි භාෂාව සහ සංස්කෘතිය අතර සම්බන්ධතාවය සහ මානව ජීව විද්‍යාව¸ ඥානනය සහ භාෂාව අතර වන සම්බන්ධතාවය පිලිබඳව වන අධ්‍යනයකි. මෙය මිනිසා භාවිතා කරන භාෂාව මත පිහිටා මිනිසාව අධ්‍යනය කිරීමේ අධ්‍යනයන් ඇතුලත් වන මානව විද්‍යාවේ ශාඛාවක් වන භාෂාත්මක මානව විද්‍යාවේ ක්ෂේත‍්‍රය සමඟ විශාල වශයෙන් අතිපිහිතව පවතී.

කවුරුන් කුමන නමකින් හැඳින්වුවද ද්‍රෂ්‍ය සංජානනය (විශේෂයෙන්ම වර්ණ) පිලිබඳ අධ්‍යනයන් සහ ජීවකලාපීය ප‍්‍රජාතන්ත‍්‍රවාදය කෙරෙහි අතිමහත් බලපෑමක් ඇතිකළ ක්ෂේත‍්‍රය වන්නේ මෙයයි. මේ දෙකම වටාපිටාවේ සංජානනයන් හේතුකොටගෙන  භාෂාවේ ඇතිවන වෙනස්කම් පිලිබඳව අවධානය යොමකරයි.

සමාජවිද්‍යාව සහ මිනිසාගේ ස්ව-සංවිධානය සම්බන්ධයෙන් ප‍්‍රතිමානයන් සාම්ප‍්‍රදායික භාෂාත්මක මානව විද්‍යාවද සතුවෙයි. උදාහරණයක් ලෙස තපස් රකින තැනැත්තන් පිලිබඳවන අධ්‍යනයක් පෙන්වාදී ඇත්තේ ඔවුන්ගේ භාෂාවේ යොදාගන්නා එකිනෙකට වෙනස් වචන 6 ක්ම ඉංගී‍්‍රසියට පරිවර්ථනය කළහැක්කේ ‘අපි’ යනුවෙන් වන බවයි. ඉන් පෙනීයන්නේ ඉංගී‍්‍රසීන්ට වඩා ඔවුන් තුල වන්නාවූ සහයෝගය, ඒකමතිකත්වය සහ සාමූහික තීරණ ගැනීමේ ස්වභාවය යැයි අර්ථ දැක්වනු ලැබිය හැක. මානව විද්‍යාත්ම්ක වාග් විද්‍යාව මෙම වෙනස්කම් අධ්‍යනය කරන අතර ඒවා ජීවන ක‍්‍රමයන් වෙත ආරෝපණය කරයි.

ප්‍රවර්ගය:මානවවේද
ප්‍රවර්ගය:වාග්වේදය
ප්‍රවර්ගය:ජීව විද්‍යාව
ආගමේ මානව විද්‍යාව

ආගමේ මානව විද්‍යාවට අනෙකුත් සමාජ ආයතන වලට සාපේක්‍ෂව ආගමික ආයතනයන් පිලිබඳව අධ්‍යයනය කිරීම සහ විවිධ සංස්කෘතීන්හි ආගමික විශ්වාසයන් හා පරිචයන් සන්සන්දනය කිරීම ඇතුලත් වෙයි.

ඉතිහාසය

සෑම ආගමක්ම එය නමදින්නාවූ මානව ප‍්‍රජාවේ නිර්මාණයක්ය යන මානව විද්‍යාත්මක සිද්ධාන්තය 1841 දී ලූඞ්විග් ෆොයබාග් විසින් ප‍්‍රථම වරට ඉදිරිපත් කරන ලදී.

ෆොයබර්ග් අනුව යමින් 1912 දී එමිල් ඩර්කයිම් දක්වා සිටියේ ‘ආගම යම් සමාජයක සමාජ වටිනාකම්වල ප‍්‍රක්ෂේපිතයක්’ වන බවයි. එමෙන්ම එය සමාජය පිලිබඳ සංකේතීය ප‍්‍රකාශ ඉදිරිපත් කරන්නක් මෙන්ම සමාජ පිලිවෙල පිළිබඳ අදහස් දක්වන්නා වූ සංකේතීය භාෂාවක් බවද ඔහුගේ අදහස විය.

19 වන සියවසේදී සංස්කෘතික මානව විද්‍යාව සංස්කෘතික පරිණාමය පිලිබඳව වූ උනන්දුවකින් පිරී පැවතුනි. බොහෝ මානව විද්‍යා‍ඥයෝ ‘පුරාතන’ සහ ‘නූතන’ ආගම් අතර ඉතා සුළු වෙනස්කමක් පමණක් පවතින්නේ යැයි උපකල්පනය කළ අතර පුරාතන ආගම නූතන ආගම බවට පරිණාමයවීම කෙසේ සිදුවීද යන්න පිලිබඳව අදහස් දැක්වූහ. 20 වන සියවසේදී බෙහෝ මානව විද්‍යාඥයෝ මෙම ප‍්‍රවේශය ප‍්‍රතික්ෂේප කරසිටියහ. වර්තමානයේ ආගමේ මානව විද්‍යාව තුල ලූඞ්විග් ෆොයබර්ග්, කාල් මාක්ස්, සිග්මන් ෆ්‍රොයිඞ්, එමිල් ඩර්කයිම් සහ මැක්ස් වෙබර්  යානාදීන්ගේ අදහස්වල බලපෑම දැකගත හැක. ඒවායින් බොහෝදුරට කියැවෙන්නේ ආගමික විශ්වාසයන් හා පරිචයන් තුලින් ආර්ථික හා දේශපාලනික බලවේගයන් නිරූපනය වන්නේ කෙසේද යන්න පිලිබඳව සහ ආගමික විශ්වාස හා පරිචයන්ගේ සමාජීය කාර්යභාරය පිලිබඳවය.

ප්‍රවර්ගය:මානවවේද
ආණ්ඩුක‍්‍රම ව්‍යවස්ථා නීතිය

## රජය සහ නීති ව්‍යුහය
බලය කි‍්‍රයාවේ යෙදවීම සම්බන්ධයෙන් රීති නිර්මාණය කිරීමේ දෙවන ආකාරය ලෙස ආණ්ඩුක‍්‍රම ව්‍යවස්ථා නීති දැක්විය හැක. අධිකරණය, ව්‍යවස්ථාදායකය සහ විධායකය සහ එහි ආයතනයන් අතර සම්බන්ධතාවය එය විසින් පාලනය කරනු ලබයි. මෙම සන්දර්භය තුල ආණ්ඩුක‍්‍රම ව්‍යවස්ථාවන්ගේ මූලක අරමුණක් වන්නේ බල ධුරාවලීන් දක්වා සිටීමයි. උදාහරණයක් ලෙස ඒකීය රාජ්‍යයක ප‍්‍රාදේශීය අධිකාරීන් වෙත බලය විමධ්‍යගතව පැවතුනද මධ්‍යම පරිපාලනය සහ ව්‍යවස්ථාදායකය වෙත විශාල බලයක් පැවරී තිබෙනු ඇත. ආණ්ඩුක‍්‍රම ව්‍යවස්ථාව මඟින් පෙඩරල් රාජ්‍යයක් නිර්මාණය කරන විට නීති සම්පාදනය ඒවා යෙදවිම සහ බලාත්මක කිරීම සම්බන්ධයෙන් සහායෝගීව කටයුතු කරන පාලන ව්‍යුහයන් හා ස්ථර ගණනාවක් හඳුනාගත හැකිවනු ඇත. 

## මිනිස් අයිතිවාසිකම්
මානව හිමිකම් හෝ සිවිල් අයිතිවාසිකම්  ඕනෑම රටක ආණ්ඩුක‍්‍රම ව්‍යවස්ථාවේ ඉතා වැදගත් අංගයක් වන අතර රාජ්‍යයට එරෙහිව පුද්ගලයා සතු අයිතිවාසිකම් එමඟින් නිර්ණය කරනු ලබයි. එක්සත් ජනපදය, ප‍්‍රංශය වැනි බොහෝ රටවල  තනි සංගෘහිත කරන ලද ආණ්ඩුක‍්‍රම ව්‍යවස්ථාවක් හා අයිතිවාසිකම් පිලිබඳ පනතක් පවතී. වඩාත් මෑතකාලීන උදාහරණය වන්නේ අනුමත කරගැනීමට අසමත්වූ යුරෝපය සඳහා වන ආණ්ඩුක‍්‍රම ව්‍යවස්ථාවේ ඇතුලත්වීමට නියමිතව තිබූ යුරෝපීය සංගමයේ මූලික අයිතිවාසිකම් පිලිබඳ ප‍්‍රඥප්තිය යි. කෙසේවෙතත් වඩාත්ම වැදගත් උදාහරණය වන්නේ එක්සත් ජාතීන්ගේ ප‍්‍රඥප්තිය යටතේ පවතින එක්සත් ජාතීන්ගේ මානව හිමිකම් පිලිබඳ විශ්ව ප‍්‍රකාශනයයි. ජාතික රාජ්‍යයක් හෝ අන්තර් ආණ්ඩු දේහයක් විසින් සිය පුරවැසියන් සම්බන්ධයෙන් අනුගමනය කිරීමට බැඳී සිටින මූලික දේශපාලන සමාජීය සහ ආර්ථික ප‍්‍රමිතීන් සුරක්‍ෂිත කිරීම එහි අරමුණ වෙයි.

එක්සත් රාජධානිය වැනි සමහර රටවල මූලික අයිතිවාසිකම් දක්වා සිටින තනි ලේඛනයක් නොමැත. එම රටවල ආණ්ඩුක‍්‍රම ව්‍යවස්ථාව සමන්විත වන්නේ ව්‍යවස්ථාවන් නඩු තීන්දු නීතිය සහ චාරිත‍්‍රයන්ගෙනි. එන්ටි‍්‍රක් එ. කැරින්ටන් නම් නඩුවේ තීන්දුව දක්වා සිටින්නේ පොදු නීතිය තුලන් පැන නගින ආණ්ඩුක‍්‍රම ව්‍යවස්ථා මූලධර්මයන්ය. එන්ටි‍්‍රක් මහතාගේ නිවස ෂෙරීෆ් කැරින්ටන් විසින් අවුස්සා දමා පරීක්‍ෂාවට ලක්කරන ලදී. කැරින්ටන් දක්වා සිටියේ තමන්ට එසේ කිරීමට අධිකරණ නියෝගයක් හෝ ව්‍යවස්ථාපිත ප‍්‍රතිපාදනයක් නොවුනද නීතිමය වශයෙන් වලංගු අධිකාරියක් වන රජයේ ඇමතිවරයකු වූ හේලිෆැක්ස්හි අර්ල්වරයාගෙන් තමන්ට ඒ සඳහා වරෙන්තුවක් ලැබුණු බවය. අධිකරණය මෙහිදී ප‍්‍රකාශකර සිටියේ, 

”මිනිසා සමාජය වෙත ප‍්‍රවේශවීමේ අවසන් අභිප‍්‍රාය වන්නේ සිය දේපල ආරක්‍ෂා කරගැනීමයි. එම අයිතිවාසිකම ශුද්ධ ලෙස සුරක්‍ෂිත කළ යුතු වන අතර කිසියම් මහජන නීතියක් විසින් හෝ සියල්ලන්ගේම යහපත තකා එය අවලංගුකොට නොමැත්තේවී නම් එය කිසිදු අවස්ථාවක අහිමි කළ නොහැකි අයිතිවාසිකමකි. එංගලන්තයේ නීතීන්ට අනුව පුද්ගලික දේපලට වන  ඕනෑම ආක‍්‍රමණයක් කෙතරම් සුළු එකක් වුවද එය අනවසර ඇතුල්වීමකි. නීතියේ නිශ්ෂබ්දතාවය විත්තිකරුට එරෙහි අධිකාරයක් වන අතර කිසිදු සමාවට හේතුවක් ඉදිරිපත් කරනු නොලැබුවොත් පැමිණිලිකරුට සිය වාසියට තීන්දුවක් ලබාගැනීමේ අයිතිය හිමිය.”
ජෝන් ලොක්ගේ බලපෑම හේතුකොටගෙන නීතියෙන් තහනම් කළ දේ හැරෙන්නට  ඕනෑම දෙයක් පුද්ගලයාට කළ හැකි නමුත් රාජ්‍යය කළයුතු වන්නේ නීතියෙන් නියමකොට ඇති දේ පමණකි යන මූලික ආණ්ඩුක‍්‍රම ව්‍යවස්ථා මූලධර්මය බිහිවී ඇත.

## ව්‍යවස්ථා සම්පාදන පටිපාටිය
ආණ්ඩුක‍්‍රම ව්‍යවස්ථාවේ තවත් වැදගත් කාර්යයක් වන්නේ පාර්ලිමේන්තුව විසින් නීති සම්පාදනය කළයුතු කාර්ය පටිපාටිය දක්වා සිටීමය. උදාහරණයක් ලෙස ආණ්ඩුක‍්‍රම ව්‍යවස්ථාව වෙනස් කිරීමට විශේෂ බහුතරයක් අවශ්‍ය වියහැක. ද්වි-මණ්ඩල ව්‍යවස්ථා සම්පාදනයේදී නීති කෙටුම්පත් බලාත්මක වීමට පෙර දෙවනවර හා තෙවනවර කියවීම දක්වා වන පටිපාටියක් ඇතිකොට තිබිය හැක.
එක්සත් ජනපදය තුල මානව විද්‍යාව

1800 ගණන්වල සිට 1940 දක්වා

19 වන සියවස මුල එහි ආරම්භයේ සිට 20 වන සියවසේ මුල්භාගය දක්වා ඇමරිකා එක්සත්ජනපදය තුල මානව විද්‍යාව ඇමරිකානු ස්වදේශික සමාජයන්ගෙන් ආභාෂය ලැබීය. අනෙකුත් යටත්විජිත රටවල (බි‍්‍රතාන්‍යය, ප‍්‍රංශය, ස්පාඤ්ඥය, පෘතුගාලය සහ ලතින් ඇමරිකානු රටවල්) ස්වදේශික යටත්වැසියන් සම්බන්ධයෙන් ඇතිවූ මෙම අභිමුඛවීම විවිධ ආකාරයන්ගෙන් සිදුවිය. කුහුල අගය කිරීම¸ ස්වදේශික පරිචයන් ‘ශිෂ්ඨගත කිරීම’ හෝ ‘ප‍්‍රතිසංස්කරණය කිරීම’ මෙතරම් විෂමවූ සමාජ හා දේශපාලන පද්ධතියක් සමඟ සමාජයන් කි‍්‍රයාත්මක වන්නේ කෙසේද යන්න පිලිබඳ ප‍්‍රහේලිකාව විසඳීම මුල් කාලීණ මානව වංශ ශාස්ත‍්‍රඥයින් පොළඹවාලූ සාධකයන් විය. ස්වදේශික ජනයා සමග සන්නිවේදනය කිරීමේ සහ ඔවුන්ව සංස්ථාගත කිරීමේ කි‍්‍රස්තියානී මිෂනාරීන් සහ යටත්විජිත පරිපාලකයින්ගේ ප‍්‍රායෝගික වුවමනාවන් මෙම අධ්‍යනයට ආධාර සහ ජාත්‍යන්තර අවධානය ලබාගැනීමට ඉවහල් විය මානව වංශ ශාස්ත‍්‍රඥයින්ගේ (මෙන්ම මානව විද්‍යාව වෘත්තීමය ස්වභාවයකට නොපැමිණ තිබූ එම මුල් යුගයේදී උගතුන් සහ බොහෝ ආධුනිකයින් මිෂනාරීන් සහ යටත්විජිත පරිපාලකයින්ගේ ප‍්‍රකාශයන් අතර පැහැදිලි විභේදනයක් නොවුනි) බොහෝවිට මනුෂ්‍යත්වයේ, පුරවැසිභාවයේ, අර්ථනිරූපනයන් පිලිබඳ දේශපාලනික සංවාද නිර්මාණය කිරීමට හේතුවිය. මෙම ගැටුම් ශුද්ධ දැනුම හෝ අන්තර් සංස්කෘතික අවබෝධය පිලිබඳ සොයායාම එක් අතකින්ද, අනෙකා මත සූරාකෑම පීඩනය හෝ එකී දැනුම විසින් පටවනු ලබන බලහත්කාරය අනෙක් පසින්ද වූ සංවාදයන් වූ බැවින් මුල්කාලීන මානව විද්‍යාඥයෝ ආන්දෝලනාත්මක වූවා පමණක් නොව දැනුම් පද්ධතිය තුල තමන්වම විභාගකර බැලීමේ අභියෝගයකටද මුහුණ දුන්හ. මෙය අවම වශයෙන් 20 වන සියවස මැද භාගය දක්වා පැවතුනි. මානව විද්‍යාව ‘යටත්විජිතකරණ ව්‍යාපෘතියේ’ සහායකයෙක් වූ බවට වන චෝදනා 1960 සහ 70 දශකයන්හි සමහර ද්‍රෘෂ්ඨිකෝණයන් විසින් ගොඩනැගුනු ලැබූ කරුණු වරදවා වටහාගැනීමකි.

ප්‍රවර්ගය:මානවවේද
අප‍්‍රිකානු ඇමරිකානු අධ්‍යයන

අප‍්‍රිකානු අමෙරිකානු අධ්‍යයන යන්න අප‍්‍රිකානු අධ්‍යයන හෝ කළු ජාතික අධ්‍යයන වල උප කොට්ඨාසයකි. මෙය අප‍්‍රිකානු අමෙරිකානුවන්ගේ ඉතිහාසය සංස්කෘතිය හා දේශපාලනය පිළිබඳ වූ අන්තර් කලාපීය අධ්‍යයන ක්‍ෂෙත‍්‍රයකි. වඩා පුළුල් අර්ථයෙන් ගත් කළ මෙය හුදෙක් අමෙරිකාවේ වෙසෙන අප‍්‍රිකානුවන් පිළිබඳ අධ්‍යයනයක් පමණක් නොවේ. එය බි‍්‍රතාන්‍ය දූපත් සිට කැරිබියානු දූපත් දක්වා විසිර සිටින සමස්ත අප‍්‍රිකානු ඩයස්පෝරාව පිළිබඳ අධ්‍යයනය කි. මෙම ක්‍ෂෙත‍්‍රය අප‍්‍රිකානු අමෙරිකානු සාහිත්‍ය ඉතිහාසය දේශපාලනය ආගම හා ආගම් අධ්‍යයනය සමාජ විද්‍යාව සහ වෙනත් බොහෝ සමාජ විද්‍යාත්මක හා මානව ශාස්ත‍්‍ර විෂය පථයේ කොට්ඨාස හරහා විහිද ඇත .

සැන් ෆ‍්‍රැන්සිස්කෝ ප‍්‍රාන්තයේ කළු ජාතික අධ්‍යයන වල පස් මසක වැඩ වැරුමෙන් ඇරඹී අන්තර් වාර්ගික සිසුන් විශ්ව විල පද්ධති තුල ගෙනගිය බොහෝ ක‍්‍රියාකාරකම් හේතුවෙන් 1960 හා 1970 දශක වල දී බොහෝ විශ්ව විද්‍යාල වල අප‍්‍රිකානු අමෙරිකානු අධ්‍යයන සඳහා පාඨමාලා හා පීඨ නිර්මාණය විය. 1968  පෙබරවාරි මස දී සැන් ෆ‍්‍රැන්සිස්කෝ ප‍්‍රාන්තය නේදන් හෙයාර් නම් සමාජ විද්‍යාඥයා පළමු කළු අධ්‍යයන පාඨමාලාව සම්බන්ධීකරණය කිරීමටත් පළමු කළු ජාතිකයන් පිළිබඳ අධ්‍යයන  පීඨය සඳහා යෝජනා ඉදිරිපත් කිරීමටත් සහභාගි කර ගත්තේ ය. 1968 දී පීඨය ඇරඹුනු අතර 1969 වසන්තයේ පැවති පස් මස් වැඩ වැරුම අවසානයේ දී නිල වශයෙන් ක‍්‍රියාත්මක විය. කළු ජාතික අධ්‍යයන පිළිබඳ පීඨ හා පාඨමාලා ආරම්භ කෙරුම පිළිබඳ ඉල්ලීම් හා උද්ඝෝෂණ සුළුතර ශිෂ්‍ය ප‍්‍රජාව හා ඔවුනගේ සහයෝගීන් අතර සුළභ විය. තම සංස්කෘතීන් හා විෂය පථයන් සාම්ප‍්‍රදායික අධ්‍යාපනික රාමු නිසා පසෙකට වී ඇති බව ඔවුනගේ මතය විය.

කළු ජාතික අධ්‍යයන යනු ලෝකයෙහි වෙසෙන කළු ජාතික ජනතාව පිළිබඳ කෙරෙන ක‍්‍රමානුකූල අධ්‍යයනයකි. එයට ඔවුනගේ ඉතිහාසය සංස්කෘතිය සමාජ විද්‍යාව සහ ආගම ආදිය ඇතුලත් වේ. එය කළු ජාතික අත්දැකීම් පිළිබඳ අධ්‍යයනයක් වන අතර ඔවුනගෙන් සමාජයටත් සමාජයෙන් ඔවුනටත් සිදුවූ බලපෑම් පිළිබඳ විග‍්‍රහයකි. මෙබඳු අධ්‍යයනයක් බොහෝ වාර්ගික ඒකාකෘතීන් විනාශ කිරීමෙහි ලා වැදගත් විය හැකිය.

## අප්‍රිකානු ඇමරිකානු අධ්‍යයනයන්හී විද්වතුන්
* ක්වමී ඇන්තනී ඇප්පියා
* මොලෙෆි කෙටේ අසාන්ටේ
* එම්.කේ. අසාන්ටේ, කණි.
* හූස්ටන් ඒ. බේකර් කණි.
* හොරේෂ් කැම්බල්
* හේසල් කාබි
* ලින්ඩා කාටි
* බිල් කොලේ
* පැට්‍රීෂියා හිල් කොලින්ස්
* ඇලිසන් ඩේවිස්
* ඇන්ජලා වයි. ඩේවිස්
* ඩබ්. ඊ. බී. ඩු බොයි
* මයිකල් එරික් ඩයිසන්
* ජෙරල්ඩ් අර්ලි
* ජෝන් හෝප් ෆ්‍රැන්ක්ලින්
* ඊ. ෆ්‍රැන්ක්ලින් ෆ්‍රේසියර්
* හෙන්රි ලුයි ගේට්ස් කණි.
* පෝල් ගිල්රෝයි
* නේදන් හෙයාර්
* මෙල්විල් හර්ස්කොවිට්ස්
* බෙල් හුක්ස්
* චාල්ස් එස්. ජොන්සන්
* චාල්ස් ඊ. ජෝන්ස්
* ජාවාන්සා කුන්ජුෆු
* ආතර් ලෙවින්
* ග්ලෙන් සී. ලෝරි
* මැනිං මැරබ්ල්
* ජේනිස් මේස්
* මිසෙරේ මූගෝ
* මාර්ක් ඇන්තනී නීල්
* ඇඩොල්ෆ් රීඩ්
* සෙඩ්රික් රොබින්සන්
* මිල්ටන් සර්නෙට්
* රෙනේට් සිම්සන්
* රොබට් බී. ස්ටෙප්ටෝ
* ඇකින්යේලේ උමෝජා
* කෝනෙල් වෙස්ට්
* විලියම් ජූලියස් විල්සන්
* කාටර් ජී. වුඩ්සන්
* සිල්වියා වින්ටර්
* වෝල්ටර් රොඩ්නි
* ජිනීවා ස්මිතර්මන්
* ඔලිවර් ක්‍රොම්වෙල් කොක්ස්
* සී.එල්.ආර්. ජේම්ස්
* මවුලානා කරෙන්ගා
* ක්වාමේ ටුරේ
* ඉටිබරි එම්. සූලු
* ඔබා ටිෂාකා
සංස්කෘතික මානව විද්‍යාව

සංස්කෘතික මානව විද්‍යාව යනු මානව විද්‍යාව එක්සත් ජනපදය තුල වර්ධනයවීමේදී නිර්මාණය වූ ප‍්‍රධාන ක්ෂේත‍්‍රයන් හතරින් එකකි. මේ වූකලි මිනිසුන් අතර පවත්නා සංස්කෘතික විවිධත්වයන් සහ ප‍්‍රාදේශීය සංස්කෘතික යථාර්තයන් කෙරෙහි ගෝලීය ආර්ථික හා දේශපාලනික කි‍්‍රයාවලීන්ගේ බලපෑම අධ්‍යනය කිරීම අරමුණ කරගනිමින් ‘සංස්කෘතිය’ අර්ථවත් විද්‍යාත්මක සංකල්පයක් ලෙස වර්ධනය වීමකි.

ස්වභාවිකත්වය හා සංස්කෘතිය අතර ප‍්‍රතිපක්‍ෂය මත පදනම්වූ කලින් පැවැති බටහිර කතිකාවන්ට එරෙහිව යාමක් මානව විද්‍යාවේ ‘සංස්කෘතිය’ යන සංකල්පය තුල දැකගතහැක. සෑම මිනිසකුටම සිය අත්දැකීම් වර්ගීකරණය කරගැනීමට, වර්ගීකරණයන් සංකේතීයව කේතාංකනය කිරීමට සහ එවැනි වියුක්තනයන් අන් අයට ඉගැන්වීමට හැකියාව මිනිසාට ඇති බැවින් මානව විද්‍යාඥයෝ සංස්කෘතිය මිනිසාගේ ස්වභාවිකත්වය බවට තර්ක කරඇත. මිනිසා සංස්කෘතිය ඉගෙනීම (අනුසංස්කෘත්‍යායන සහ සමාජානුයෝජන කි‍්‍රයාවලීන් මඟින්) හරහා අත්කරගන්නා අතර විවිධ ස්ථානයන්හි හෝ විවිධ තත්වයන් මත ජීවත්වන මිනිසුන් විසින් විවිධ සංස්කෘතීන් ප‍්‍රතිඵල කරයි. එමෙන්ම මානව විද්‍යාඥයෝ පෙන්වා දී ඇත්තේ සංස්කෘතිය මඟින් මිනිසාට සිය පරිසරයට ප‍්‍රවේණිගත නොවූ ආකාරයන්ගෙන් හැඩගැසිය හැකි බවය. ඒ අනුව විවිධ පරිසරයන්හි ජීවත්වන මිනිසුනට විවිධ සංස්කෘතීන් හිමිවනු ඇත. මානව විද්‍යාත්මක න්‍යායන්ගෙන් වැඩි ප‍්‍රමාණයක් ප‍්‍රාදේශීය (විශේෂයෙන්ම සංස්කෘතීන්) සහ ලෝකය (විශ්වීය මානව ස්වභාවිය හෝ විවිධ ස්ථානයන්/ තත්වයන් හි සිටින මිනිසුන් අතර පවත්නා සම්බන්ධතා ජාලය) අතර පවත්නා ආතතිය පිලිබඳව වන උනන්දුව මානව විද්‍යාව විසින් අගයකොට සලකයි.

එක්සත් ජනපදය තුල සංස්කෘතික මානව විද්‍යාවේ නැඟීමට සමාන්තරව ‘සමාජිය’ කේන්දී‍්‍රිය සංකල්පය ලෙස සලකන්නාවූ සහ සමාජ තත්වයන් හා විවිධ භූමිකාවන්, කණ්ඩායම්, ආයතන සහ ඔවුන් අතර සම්බන්ධතාවන් අධ්‍යනය කිරීම කෙරෙහි අවධානය යොමුකළ සමාජීය මානව විද්‍යාව ශාස්ත‍්‍රාලීය දැනුම් පද්ධතියක් ලෙස බි‍්‍රතාන්‍යය තුල වර්ධනයවිය. සංස්කෘතික හා සමාජීය මානව විද්‍යා සම්ප‍්‍රදායන් දෙකම ඇතුලත් කරගනිමින් සමාජීය-සංස්කෘතික මානව විද්‍යාව යනුවෙන් යෙදුමක්ද නිර්මාණය වී ඇත.
ලී අච්චු කලාව

thumb|right|ඇපොකැලිප්ස් හි අසරුවන් සතර දෙනා, ඇල්බෲෂ් ඩුරේ 
.

ලී අච්චු මුද්‍රණය

ලී අච්චු මුද්‍රණය යනු රූපය ලී අච්චුවක් මත කැටයම් කිරීමේන් සිදුකරන උන්නත මුද්‍රණ ශිල්පක‍්‍රමයකි. මෙහිදී මුද්‍රණය කරනු ලබන කොටස් අච්චුවේ මතුපිට ඉතිරිකොට මුද්‍රණය නොකරන කොටස් බොකු නියනක් වැනි උපකරණයක් යොදාගනිමින් ඉවත් කරනු ලබයි. සුදු වර්ණයෙන් දැක්වීමට අවශ්‍ය කොටස් පිහියක් හෝ කපන කටුවකින් ඉවත්කොට එම ස්ථාන අච්චුව මතුපිට හිස්ව තැබේ. ලීයේ වයිරම ඔස්සේ අච්චුව කපනු ලබයි. යුරෝපයේදී මේ සඳහා වැඩි වශයෙන් බීච්වුඞ් ලී යොදාගනු ලබන අතර ජපානයේදී විශේෂ චෙරි ලීයක් යොදාගනු ලබයි.

තීන්ත මතුපිට පමණක් ආලේප වන පරිදි සහ මුද්‍රණය නොකළ යුතු හාරන ලද ස්ථානයන්හි තීන්ත නොතැවරෙන පරිදි තීන්ත තැවරූ රෝලරයක් මගින් අච්චුව මතුපිට තීන්ත ආලේප කරනු ලබයි.
කඩදාසිය රාමුවකට සිවිකිරීම මඟින් වර්ණ කිහිපයක් යෙදීම සිදුකරයි. මෙහිදී එක් එක් වර්ණය සඳහා වෙනම අච්චුවක් යොදාගනු ලබයි. මෙහි ලී අච්චුව කැපීමේ කලාව ‘සයිලෝග‍්‍රැෆි’ ලෙසින් හඳුන්වනු ලැබේ. ඉංගී‍්‍රසි භාෂාවේදී මෙම වචනය රූප මුද්‍රණයට පමණක් නොව අක්‍ෂර මුද්‍රණය සඳහාද යොදාගනු ලබයි.
'ත්‍රස්තවාදයට එරෙහිව යුද්ධය' වැකියට එරෙහි බ්‍රිතාන්‍ය විරෝධිතාවයන්

'ත්‍රස්තවාදයට එරෙහිව යුද්ධය' වැකියට එරෙහි බ්‍රිතාන්‍ය විරෝධිතාවයන් 

බ්‍රිතාන්‍යයේ මහජන පැමිණිලි පිළිබද අධ්‍යක්ෂක සහ බ්‍රිතාන්‍යය කීරීට පැමිණිලි සේවාවේ ප්‍රධානි වන කෙන් මැක්ඩොහල්ඩිට අනුව - බ්‍රිතාන්‍යයේ ජ්‍යෙෂ්ඨතම අපරාධ නිතීඥවරයා - 2007 ජුලි 07 ලන්ඩන් බෝම්බ පිපිරීම ආදී ත්‍රස්තක්‍රියාවලට වගකිව යුත්තේ යුද්ධයක ¨ සොල්දාදුවන්¨ නොවන බවත් එහෙත් අපරාධ යුක්ති පද්ධතිය සමග සබදතා පවත්වන¨අදක්ෂයන්¨ බවත්ය.
තව දුරටත් අදහස් දක්වන ඔහු කියා සිටින්නේ ත්‍රස්ත විරෝධී  නීතී සම්පාදනයේ දී ¨ ව්‍යවස්තාදායකමය සංවරය සංස්කෘතියක් අවශ්‍ය බවත් දැඩි ප්‍රහාර වලට ¨ප්‍රධාන අරමුණ වුයේ බ්‍රිතාන්‍ය වැනි රටවල් වල ¨අපගේ වටිනාකම් අත්හැර දැමීමට¨ පෙළඹවිමයි.  ඔහු සදහන් කරන අන්දමට බ්‍රිතාන්‍ය අපරාධ යුක්ති පද්ධතිය තුළ, ත්‍රස්තවාදයට ලබා දෙන ප්‍රතිචාරය ¨සමානුපාතික¨ විය යුතු හා බිම් මුලික (විෂයට අදාළ) වීම නිතීයට හා ක්‍රියාත්මක වීමට අවශ්‍ය බවයි. 
¨ලන්ඩනය යුධ පිටියක් නොවේ.ඝාතනය කළ අහිංසකයින් ............................. යුද්ධයේ ගොදුරැ නොවේ. ඔවුන් ඝාතනය කළ මිනිසුන්, ඔවුන්ගේ මාන්නය පෙන්වීමට යොදා ගත් හාසයෝත්ලාදන විඩියෝ පටවල පරිදි ¨ සොල්දාදුවන්¨ නොවේ. ඔවුන් මුලා කර ඇත. තමන්ගේම  රෑපයට රැවටුන අදක්ෂයෝය. ඔවුන් අපරාධකරැවන්ය. ඔවුන් පිස්සන්ය. අප මේ සම්බන්ධ පැහැදිලි කර ගත යුතුය. ලංඩනයේ වීදී වල ත්‍රස්තවාදයට එරෙහි යුද්ධයක් නොමැත. බ්‍රිතාන්‍යයේ විදී වල ඇති ත්‍රස්තවාදයට එරෙහි යුද්ධය යුද්ධයක් නොවේ. ඒ ඔවුන්ගේ අයිතිවාසිකම් නොතකා ක්‍රියා කිරිම නිසා විපතට පත් වුවන් සදහා අපරාධ පිටු දැකීම , අපගේ නිතී බලාත්මක කිරිම සහ යුක්තිය දිනා ගැනීම සදහා කරන යුද්ධයකි. 
ඇ.එ.ජ අභිමතාර්ථ හා උපක්‍රම 
ත්‍රස්තවාදයට එරෙහි යුද්ධයේ දී බුෂ් පාලනය විසින් පහත අරමුණු ළගාකර ගැනීමට උත්සහ දරා ඇත. 

1)	ත්‍රස්තවාදීන් සහ ඔවුන්ගේ සංවිධාන පරාජය කිරිම. 

2)	ත්‍රස්තවාදීන් කවුරැන්දැයි හදුනා ගැනීම, සිටින ඉසව්ව හදුනා ගැනීම සහ ඔවුන්ගේ සංවිධාන සමග විනාශ කිරිම.

3)	ත්‍රස්තවාදීන්ට අනුග්‍රහය දැක්වීම, සහයෝගය ලබා දීම ට කටයුතුනොකිරිම.

a.	ත්‍රස්තවාදය සදහා රාජ්‍ය අනුග්‍රහය ලබා දීම අවසන් කිරිම.

b.	ත්‍රස්තවාදයට එරෙහිව කටයුතු කරන විට වගකීම පිළිබදව අභ්‍යන්තර ප්‍රමිතියක් ස්ථාපනය හා පවත්වාගෙන යෑම.

c.	ත්‍රස්තවාදයට විරැද්ධව කටයුතු කිරිමේ දී ජ්‍යාතන්තර ව්‍යායාමයක් / පරිශ්‍රමයක් ශක්තිමත් කිරිම සහ උනන්දු කිරිම.

d.	සහයෝගය ලබා දීමට කැමති හා හැකියාව ඇති රාජ්‍යයක් සමගකටයුතු කිරිම.

e.	දුර්වල රාජ්‍යයක සවිබල ගැන්වීම.

f.	සහය නොදක්වන / අකමැති රටවල් පොළඹවා ගැනීම.

g.	කැමැත්ත  නොමැති රටවල් බලෙන් යොමු  කිරිම.

h.	ත්‍රස්තවාදීන්ට ලැබෙන ද්‍රව්‍යයමය ආධාර නැවැත්වීම හා බාධා කිරිම.
 
i.	ත්‍රස්තවාදීන්ට රැකවරණය හා ආරක්ෂාව ලබා නොදීම.

4)	ත්‍රස්තවාදීන් පුයෝජන ගැනීමට උත්සහ කරන කොන්දේසි විනාශ කිරිම හා හදුනා ගැනීම.  

a.	ත්‍රස්තවාදය (නැවත) මතුවීම වැළැක්වීමට සහ දුර්වල රාජ්‍යයක් ශක්තිමත් කිරිමට ජ්‍යාතන්තර ප්‍රජාව සමග එකතු වීම.

b.	පරමාදර්ශ වාදයන්ගේ යුද්ධය ජය ගැනීම.

5)	ඇ.එ.ජ පුරවැසියන් සහ අබිලාෂ රට තුළ හා පිටස්තරව ආරක්ෂා කිරිම.

1.	ස්වදේශිය ආරක්ෂාව සදහා මව්බිමේ උපක්‍රමය ක්‍රියාත්මක කිරිම.

2.	පාලන ප්‍රදේශයක් පිළිබද දැනුම ලබා ගැනීම.

3.	මව්බිම තුළ හා ඉන් පිටත තීරණාත්මක භෞතික හා තොරතුරැ මත පදනම් වු යටිතල පහසුකම් වල ඒකාබද්ධතාව, විශ්වාසය තැබිය හැකි බව සහ පවතින බව තහවුරැ කිරිමට පියවර ගැනීම

4.	රටින් පිටත සිටින ඇමරිකානු පුරවැසියන් ආරක්ෂා කිරිමට පියවර ගැනීම.

5.	ඒකාබද්ධ ගැටුම් කළමණාකරණ හැකියාවක් පවතින බව සහතික කිරිම.

## References 
http://en.wikipedia.org/wiki/War_on_terror#British_objections_to_the_phrase_.22war_on_terrori
පුරාණ පොළොන්නරුව නගරය යුනෙස්කෝ ලෝක උරුමයට අයත් බිම

ශ්‍රී ලංකාවේ රාජධානිවල දෙවැනි පුරාණ රාජධානිය වූ පොළොන්නරුව, පළමුවැනි විජයබාහු රජතුමා තම අගනුවර ලෙස ප්‍රකාශයට පත් කළේය. චෝල ආක්‍රමණිකයින් පරාජය කොට දේශීය රජෙකු යටතේ 1070 දී රට නැවත එක්සත් කළේ විජයබාහු රජතුමාය. විජයබාහු රජුගේ ජයග්‍රහණය සහ රාජධානිය යුද්ධෝපාය වශයෙන් වඩාත් වැදගත් වූ පොළොන්නරුවට ගෙනයාම සුවිශේෂ කරුණක් විය. එහෙත් ඉතිහාස පොත්වල සඳහන් වන පරිදි පොළොන්නරුවේ සැබෑ වීරයා වශයෙන් සැළකෙන්නේ පළමු වැනි පරාක්‍රමබාහු රජතුමාය. චෝල පාලනය යටතේ පැවති සුළු කාලය තුළ පොළොන්නරුව 'ජනනාථමංගලම්' වශයෙන්ද හඳුන්වා ඇත.

රජතුමාගේ අනුග්‍රහය ලැබ කෘෂි කර්මාන්තය සහ වෙළඳාම ඉතා දියුණු වීම නිසා පොළොන්නරුවේ ස්වර්ණමය යුගය ලෙස පරාක්‍රමබාහු රජ සමය සළකනු ලැබේ. "අහසින් වැටෙන සෑම වැසි බිඳුවක්ම භූමියේ සංවර්ධනය සඳහා යොදා ගැනීමෙන් තොරව නාස්ති නොවිය යුතුය" යන්න රජුගේ පරම අභිලාෂය විය. පරාක්‍රමබාහු රජතුමාගේ කාලයේ ඉදි කරනු ලැබූ වාරි කර්මාන්ත අනුරාධපුරයේ ඒවාට වඩා අතිශයින් උසස් වූයේය. මෙම වාරි ක්‍රමයන් මගින් දරුණු නියං කාලයකදී පවා නැගෙනහිර පෙදෙසේ කුඹුරුවලට අදද ජලය සැපයේ. මෙම වාරි කර්මාන්තවලින් විශාලතම එක වන්නේ සම‍හරෙකු මුහුද ලෙස වරදවා තේරුම් ගන්නා පරාක්‍රම සමුද්‍ර නම් අති විශාල ජලාශයයි. එය කෙතරම් විශාලදැයි කිවහොත් ජලාශයේ මේ ඉවුරේ සිටින කෙනෙකුට විරුද්ධ පැත්තේ ඉවුර නොපෙනෙයි. එය ප්‍රධාන නගරය වට කොට සිටින්නේ පීත්ත පටියක් පරිද්දෙනි. එය නගරයේ ආරක්ෂක වැටක් ලෙසට මෙන්ම සාමකාමි කාලය තුළ ජනතාවගේ ජල අවශ්‍යතා සපුරන ජීවන මාර්ගයක්ද වශයෙන් එක විට ප්‍රයෝජනවත් කාර්යයන් දෙකක් ඉටු කළේය. පරාක්‍රමබාහු රජතුමාගේ කාලයේ පොළොන්නරුව සම්පුර්ණයෙන්ම ස්වයංපෝෂිත තත්වයේ පැවතියේය. 

ඔහුගෙන් පසු රජ වූ පළමු වැනි නිශ්ශංක මල්ල හැරුණු විට පොළොන්නරුවේ රජ වූ අනෙකුත් සියල්ලෝම දුර්වල පාලකයන් වූ අතර  ආරවුල් ඇති කර ගැනීමේ නැඹුරුවක් ඇත්තේ වූහ. එපමණක් නොව ඔවුහු වඩා බලවත් දකුණු ඉන්දීය රාජ්‍යයන් සමග වෛවාහික සබඳතාවයන් වැඩි වශයෙන් පැවැත්වූහ. එහි ප්‍රථිඵලයක් වූයේ දේශීය රජ පරම්පරාව අභිබවමින් 1214 දී සිදුවූ කාලිංග මාඝගේ සහ ඉන් පසු 1284 දී සිදු වූ ආර්ය චක්‍රවර්තී නම් පාණ්ඩ්‍ය රජුගේ ආක්‍රමණය වැනි ආක්‍රමණයන්ට අවස්ථාව ඇති වීමයි. ඉන් පසු අගනගරය දඹදෙණියට ගෙන යනු ලැබීය. 

ඉතා හොඳින් සැලසුම් කළ නගරයක ස්වභාවයද, පොළොන්නරුවේ මුල්ම රජවරුන්ගේ ශ්‍රේෂ්ඨත්වයද, ශික්ෂණයද පුරාණ පොළොන්නරුව නගරයේ නටබුන්වලින් පෙන්වා දෙයි. මෙහි ඇති සුන්දරත්වය 'ඩුරන් ඩුරන්' (Duran Duran) නැමති සංගීත කණ්ඩායෙම් සේව් අ පේයර් සංගීත වීඩියෝ පටය සඳහා දර්ශන ගත කරන ලද පසුබිමක් වශයෙන් යොදා ගෙන ඇත.

පුරාණ පොළොන්නරුව නගරය ලෝක උරුම බිමක් ලෙස යුනෙස්කෝව විසින් ප්‍රකාශයට පත් කර ඇත. 

## References 
http://en.wikipedia.org/wiki/Polonnaruwa
ජීව විද්‍යාත්මක මානව විද්‍යාව

[right|thumb|200px| [අග්‍රේෂයා|අග්‍රේෂ හිස්කබල්: මානව, චිම්පන්සී, ඔරංඋටං, මැකෑක්]]

ජීව විද්‍යාත්මක මානව විද්‍යාව එසේත් නැතිනම් භෞතික මානව විද්‍යාව වූ කලි ජීව විද්‍යාත්මක පරිණාමීය යාන්ත‍්‍රණයන්, ජානමය ප‍්‍රවේණීන්, මානව අනුවර්ත්‍යතාවය සහ විචලනය ආදි මානව අධ්‍යයන විද්‍යාව, මානව රූපකෘත විද්‍යාව සහ මානව පරිණාමයේ පොසිල වර්තා පිලිබඳව අධ්‍යනය කෙරෙන මානව විද්‍යාවේ ශාඛාවයි.
භෞතික මානව විද්‍යාව ඇල්ෆඞ් රසල් වොලස් හා චාල්ස් ඩාවින්ගේ ස්වභාවික වරණය පිලිබඳ න්‍යායන් සහ ග්‍රෙගරි මෙන්ඩල්ගේ ප‍්‍රවේණිය පිලිබඳ පර්යේෂණයන් එළිදැක්වීමට පෙර 19 වන සියවසේදී වර්ධනය වූවකි. ඊට එම නම යොදනු ලැබ්වේ එහි සියළු දත්තයන් භෞතිකව පවතින ඒවා (පොසිල, මිනිස් ඇටකටු) වූ බැවිනි. ඩාවින්ගේ න්‍යායන් සහ නූතන සහවාදයන්ගේ නැඟීමත් සමඟ මානව විද්‍යාඥයින්ට නව ආකාරයේ දත්තයන් වෙත ප‍්‍රවේශය උදාවූ අතර බොහොමයක් දෙනා තමන්ව ‘ජීව විද්‍යාත්මක මානව විද්‍යාඥයින්’ ලෙස හඳුන්වා ගැනීමට පටන් ගත්හ.
මානවමිතිය පිලිබඳ අධ්‍යනයන් වැනි භෞතික මානව විද්‍යාවේ මුල් කාලීන ශාඛාවන් මේ වන විට ව්‍යාජ විද්‍යාවන් ලෙස සලකා බැහැර කරනු ලැබ ඇත. කපාල දර්ශකය වැනි මිනුම් චර්යාවාදී ගතිලක්‍ෂණ සොයාගැනීමට උපකාරී කරගනු ලැබූ අතර මුල් කාලීන විද්‍යාත්මක භෞතික මානව විද්‍යාවේ ආරම්භකයින් ලෙස පෝල් බ්‍රෝකා සහ ෆ්රාන්ස් බොයස් හැඳින්විය හැකිය.
ප්‍රවර්ගය:ජීව විද්‍යාව
ආගමික නීතිය

සමහර ආගමවල යථාර්ථය සංවිධානය කිරීමේ මූලධර්මය වන නීතිය දෙවියන් විසින් මිනිස් වර්ගයා පාලනය කිරීම සඳහා ලබාදුන් දැනුමක් බව දක්වනු ලබයි. ආගමික අර්ථයෙන් නීතියට දෙවියන් විසින් නියමකර ඇති ආචාර ධර්ම මාලාවක් සහ සදාචාරය ඇතුලත් වේ. උදාහරණ ලෙස එක්තරා දුරකට හලාකා (යුදෙව් නීතිය), හින්දු නීතිය සහ ශාරියා නීතිය(ඉස්ලාමීය නීතිය) සහ කි‍්‍රස්තියානි නීතිය දැක්විය හැක.

ශාරියා සහ කි‍්‍රස්තියානි නීතීන් අනෙක් ආගමික නීතීන්ගෙන් වෙනස්වන අතර එයින් කි‍්‍රස්තියානි නීතියට කතෝලික, ඇංග්ලිකානු සහ සාධර්මික පල්ලිවල (සිවිල් නීති සම්ප‍්‍රදායේ මෙන්) නීති මාලාවන් ඇතුලත් වන අතර ශාරියා නීතිය සිය නීතීන් අධිකරණමය පූර්වාදර්ශයන් සහ ප‍්‍රතිසාම්‍යයෙන් උකහා ගනී (පොදු නීති සම්ප‍්‍රදායේ මෙන්).

ප්‍රවර්ගය: නීතිය
ජෝන් ස්ටිල් සීගිරි බිතු සිතුවම්

1907 දී  ජෝන් ස්ටිල් මෙසේ කියුවේය. "මුළු ගල් පර්වතයම පෙනුනේ විශාල කලාගාරයක් පරිද්දෙනි. එය සමහර විට මුළු ලෝකයේම විශාල සිතුවම වියහැක".

මීටර් 140 ක් දිග 40 ක් උස පෙදෙසක් ආවරණය කරමින් ගල් පර්වතයේ  බටහිර මුහුණත පුරා සිතුවම් තිබෙන්නට ඇත. කුරුටු ගීවල දැක්වෙන අන්දමට එම සිතුවම්වල කාන්තා රූප 500 ක් පමණ තිබෙන්නට ඇත. කෙසේ වෙතත් පසුව භික්ෂූ ආරාමයක් වූ නිසා භික්ෂූන්ගේ භාවනාවලට බාධකයක් වේ යයි සිතා ඇතැම් චිත්‍ර සදහටම ඉවත් කරන්නට ඇත. 

අනුරාධපුර යුගයේ සිතුවම් වර්ණ ගැන්වීමේ කලාව ඉතා සුවිශේෂී ලෙස සළකනු ලැබේ. අනුරාධපුර යුගයේ සිතුවම්වල රේඛා සහ වර්ණ තැවරීමේ ක්‍රමය වෙනස් විය. රූපයේ වපසරිය ඉස්මතුවන අන්දමින් රේඛා ඇඳ තිබිණි. ගැඹුරු වර්ණය කෙළවරට එන අයුරින් එක් පැත්තකට පමණක් බර දී මිදුලක් අමදින ආකාරයට ‍තෙලිතුඩ භාවිතා කර සිතුවම් වර්ණ ගන්වා තිබිණි. අනුරාධපුර යුගයේ අනෙකුත් චිත්‍ර සීගිරි චිත්‍රවලට යම් ප්‍රමාණයක සමාන කමක් දැක්වුවද එවායේ සීගිරියේ චිත්‍රවල තිබෙන රේඛාමය ස්වරූපය දක්නට නොලැබේ. අනුරාධපුර යුගයේ චිත්‍රවල පැහැදිළිව දක්වා තිබෙන රේඛා කලාකරුවාගේ රාමුව සළකුණු කිරීමක් වූ අතර එය සීගිරි ආරෙහි සාදෘශ්‍යයක් නොවිනි.

ප්‍රවර්ගය:කැබලි ලිපි
මානව විද්‍යාව වෙත ප‍්‍රවේශයන්

සතර ක්ෂේත්‍ර ප්‍රවේශය ("four field" approach)

ප‍්‍රධාන වශයෙන් එක්සත් ජනපදය තුල මානව විද්‍යාව ‘සාකල්‍ය’ ලෙස අර්ථකථනය කරනු ලබන අතර ‘සතර ක්ෂේත‍්‍ර ප‍්‍රවේශයක්’ මත පදනම් වෙයි. මෙය න්‍යායාත්මකව හෝ ප‍්‍රයෝජ්‍යතාවාදී ලෙස හෝ ඇමරිකානු ශ‍්‍රාස්ත‍්‍රාලීය ආයතනයන්හි ව්‍යුහයන්ට වැදගත් වනනේද යන්න පිලිබඳව වන සංවාදය වර්තමානයේදීද පවතී. ඊට සහාය දක්වන්නෝ මානව විද්‍යාව හේතු දෙකක් නිසා සාකල්‍ය වන බව කියා සිටිති. එනම් එය  ඕනෑම කාලයක  ඕනෑම ස්ථානයක වෙසෙන මිනිස් වර්ගයා සහ මානුෂිකත්වයේ සියලූම පැතිමානයන් (පරිමාණාමණීය, ජීව භෞතිකමය, සමාජ දේශපාලනික, ආර්ථික, සංස්කෘතික, භාෂාමය, මනෝවිද්‍යාත්මක ආදී) සම්බන්ධයෙන් අදාලවීමයි.  එමෙන්ම මෙම ප‍්‍රවේශය අනුගමනය කරන ශාස්ත‍්‍රාලීය වැඩසටහන් මානව විද්‍යාව වෙත ‘සතර ක්ෂේත‍්‍ර ප‍්‍රවේශයක්’ අනුගමනය කරනු ලබන අතර එහිදී ඊට භෞතික විද්‍යාව, මානව විද්‍යාව, පුරාවිද්‍යාව, භාෂාවිද්‍යාව සහ සංස්කෘතික මානව විද්‍යාව හෝ සමාජීය මානව විද්‍යාව ඇතුලත් වෙයි. සාකල්‍ය සහ ‘සතර ක්ෂේත‍්‍ර’ ලෙස මානව විද්‍යාවේ අර්ථකථනය සමහර ප‍්‍රධාන පෙළේ මානව විද්‍යාඥයින් විසින් අභියෝගයට ලක්කරනු ලැබ ඇත. ඔවුහු කියා සිටින්නේ ඒවා 19 වන සියවසේ සමාජ පරිණාමීය සිතීමේ නිර්මාණයන් වන බවත් විශේෂයෙන්ම ඒවා විසින් සංස්කෘතික මානව විද්‍යාව (මානව ශාස්ත‍්‍රය මත නෛසර්ගික ලෙස බැඳී පවතින) මත විද්‍යාත්මක ඉන්ද්‍රයානුභූතිවාදය වගවිභාගයකින් තොරව පැටවීමට උත්සාහ කරන බවත්ය. සමාජ –සංස්කෘතික මානව විද්‍යා ‘ජීව විද්‍යාත්මක, භෞතික විද්‍යාත්මක මානව විද්‍යාව’ සමඟ ‘අනුකලනය’ අඳහා වන පීඩනය ඉන්දි‍්‍රයානුභූතිවාදය (නිවැරදි දැනුම සොයාගත හැක්කේ විද්‍යාත්මක ක‍්‍රමය අනුගමනය කිරීමෙන් පමණක් බවට වන විශ්වාසය) වගවිභාගයකින් තොරව සංස්කෘතික මානව විද්‍යාව මත පැටවීමට දරන උත්සාහයක් ලෙසින් විවේචනයට ලක්ව ඇත. මෙම විවේචනය 1960 දශකයේදී සංවර්ධනය වෙමින් පැවැති සමාජීය ජීවවිද්‍යාවේ සහ ඇමරිකානු මානව විද්‍යාවේ ‘සතර ක්ෂේත‍්‍ර ප‍්‍රවේශය’ වෙත එල්ල විය (මාර්ෂල් ෂිලිංග්ස් වැනි සමාජීය මානව විද්‍යාඥයින් විසින්). එක්සත් ජනපදයේ සම්භවය ලැබූවද සතර ක්ෂේත‍්‍ර ප‍්‍රවේශය සහ එය අරබයා ඇතිවූ සංවාදය ඇමරිකානු ශාස්ත‍්‍රාලීය බලපෑම හේතුකොටගෙන ලෝකය පුරා ව්‍යාප්ත විය.

ප්‍රවර්ගය:මානවවේද
ප්‍රවර්ගය:ජීව විද්‍යාව
පර්යාලෝකය (ග‍්‍රාපිකරූපී)

අදහස් 

ග‍්‍රාපිකරූපී ප‍්‍රක්ෂේපනය  
  
 තලීය ප‍්‍රක්ෂේපනය 
        
          පර්යාවලෝක ප‍්‍රක්ෂේපනය 
             සමාන්තර ප‍්‍රක්ෂේපනය

   			⋆ ලම්භරේඛ ප‍්‍රක්ෂේපනය 
*බහුදෘෂ්ඨීන්  

• සැලසුම හෝ බිම් සැලසුම 
• කොටස 
• උන්නතාංශය 
• උපස්ථම්භක දැක්ම 
* අක්‍ෂානුමිතික ප‍්‍රක්ෂේපනය
• සමාංශගත ප‍්‍රක්ෂේපනය 
• සපාදක ප‍්‍රක්ෂේපනය 
• ති‍්‍රපාදක ප‍්‍රක්ෂේපනය 
⋆ හරස් ප‍්‍රක්ෂේපනය 
• අභිමානවත් ප‍්‍රක්ෂේපනය 
• කුඩා කුටි ප‍්‍රක්ෂේපනය 

·	ති‍්‍රමාණ ප‍්‍රක්ෂේපනය 
·	මීනක්‍ෂි 
·	ති‍්‍රමානේක්‍ෂ ප‍්‍රක්ෂේපනය
·	 විරූප ප‍්‍රක්ෂේපනය
·	සිතියම් ප‍්‍රක්ෂේපනය 
වෙනත් අදහස්

	ගුවන් දැක්ම

 ඉහල සිට පහලට ප‍්‍රක්ෂේපනය 

ඝනකයක් ද්විලක්‍ෂ ප‍්‍රක්ෂේපනයක් තුල  

ආලෝක කිරණ එක් වස්තුවක සිට තවත් වස්තුවකට චිත‍්‍රයේ තලය ඔස්සේ නරඹන්නාගේ ඇස දක්වා ගමන් කරයි. ග‍්‍රාපිකරූපී පර්යාලෝකයේ පදනම් වන්නේ මෙයයි.

පර්යාලෝකය යනු ඇඳිම වැනි ග‍්‍රාපික කලාවන් තුල පැතලි මතුපිටක් (කඩදාසි වැනි) හෝ රූපයක් ඇසට පෙනීමට ලක්වන ආකාරයට වඩාත් සමීප ලෙස නිර්මාණය කිරීමයි. පර්යාලෝකයේ සුවිශේෂී ලක්‍ෂණ කිහිපයක් පහතින් දැක්වේ. 
·	වස්තුවේ සිට නිරීක්‍ෂකයා දුරට යාමේදී කුඩා වෙයි.
·	කොටස් කුඩා ලෙස පෙනීම:  ද්‍රෂ්‍ය රේඛාව ඔස්සේ පවතින වස්තුවේ පරිමාණයන් සාපේක්‍ෂව දිගු වන අතර ද්‍රෘෂ්‍ය රේඛාව හරහා පවතින රේඛාවන් සාපේක්‍ෂව කෙටි වේ.
මාධ්‍යය

චිත‍්‍රය අඳින මතුපිට යොදන තීන්ත, සායම් හෝ වර්ණ මාධ්‍යය යනුවෙන් හඳුන්වනු ලබයි. බොහොමයක් ඇඳීමේ මාධ්‍යයන් වියළි (උදා. මිනිරන්, අඟුරු, පැස්ටල්, රිදීකුඩු) හෝ තෙත් පදනම් (සලකුණුකාරක පෑන හෝ තීන්ත) ඒවා වෙයි. දියසායම් පැන්සල්, සාමාන්‍ය පැන්සල් ලෙස වියළි ආකාරයෙන් යොදාගත හැකි අතර අනතුරුව දියසායම් ස්වභාවය ලබාගැනීම සඳහා තෙත පින්සලකින් තෙත් කරනු ලබයි. සිත්තරුන් අද්‍රෘෂ්‍යමාන තීන්ත වැනි මාධ්‍යයන් යොදාගනු ලැබ ඇත්තේ කලාතුරකිනි

ප්‍රවර්ගය:කැබලි ලිපි
ප්‍රවර්ගය:චිත්‍ර කලාව
ලංකා ඉතිහාසය-මහාවංශය යනු

මහාවංශය යනු පාලි භාෂාවෙන් රචිත ඓතිහාසික කාව්‍යයකි. එහි සඳහන් වන්නේ ශ්‍රී ලංකාවේ රජවරු පිළිබඳ තොරතුරුය. විජයගේ පැමිණීමේ සිට මහසෙන් රජු සමය දක්වා (334 - 365) තොරතුරු එහි ඇතුළත් වේ.

මහාවංශයේ ප්‍රථම මුද්‍රිත සංස්කරණය හා ඉංග්‍රීසි පරිවර්තනය ජොර්ජ් ටර්නර් නම් ලංකා සිවිල් සේවයේ සිටි ඉතිහාසඥයා විසින් 1837 දී ප්‍රකාශයට පත් කරන ලදී. මෙහි ජර්මන්  පරිවර්තනය විල්හෙල්ම් ගයිගර් විසින් 1912 දී සම්පූර්ණ කරන ලදී. ඉන් පසු එය ඉංග්‍රීසියට පරිවර්තනය කරන ලද්දේ මේබල් හෙයින්ස් බොඩ් විසිනි.  ගයිගර් විසින් ඉංග්‍රීසි පරිවර්තනය සංශෝධනය කරන ලදී. සංස්කරණය කරන ලද ඉංග්‍රීසි පරිවර්තනය දැනට අන්තර් ජාලයේ දැකිය හැක.

බුද්ධාගම

මහාවංශය ආගමික තොරතුරු ඇතුළත් ආගමික ග්‍රන්ථයක් ලෙස නොසැලකුවේ වී නමුත් එය ඉතා වැදගත් බෞද්ධ ලියවිල්ලකි. එහි බුද්ධාගමේ පළමු ශාස්තෲන් වූ සිද්ධාර්ථ ගෞතමයන්ගේ සිට ශ්‍රී ලංකාවේ බෞද්ධ ඉතිහාසය දක්වා විස්තර ඉදිරිපත් කරයි. එහි බුදුන්ගේ පිරිනිවීමේ සිට බුදුන්ගේ ධර්මය නැවත සංස්කරණය කෙරුණු ධර්ම සංගායනාවන් කීපයක තොරතුරු ඇතුළත් කරමින් ඉන්දියානු බෞද්ධ ඉතිහාසය පිළිබඳ කෙටි විස්තරයක්ද ඉදිරිපත්  කරයි. මහාවංශයේ සෑම පරිච්ඡේදයක්ම අවසාන කරනු ලබන්නේ එය ලියන ලද්දේ "සැදැහැවතුන්ගේ පහන් සංවේගය උදෙසාය" යන්න යොදමිණි. එය එක්තරා අන්දමක මහාවිහාරයට අනුග්‍රහ දැක්වූ රජවරුන්ගේ යහපත් ක්‍රියාවන් පිළිබඳ එකතුවකි. කෙසේ වෙතත් පළමු ශ්‍රේණියේ ඉතිහාසඥයෙකු සහ පාලි භාෂාව පිළිබඳ ප්‍රමාණික දැනුමැත්තෙකු විසින් ලියන ලද මහාවංශය පාඨ ග්‍රන්ථයකට වඩා සැදැහැවතුන්ගේ පහන් සංවේගය උදෙසා ලියන ලද්දක් ලෙස සැළකේ. 

## References 
http://en.wikipedia.org/wiki/Mahawamsa

[Sex
Sex
Category:මහාවංශය]]
මාර්ක් ඇන්ටනි බ්‍රේස්ගර්ඩ්ල්

**මාර්ක් ඇන්තනි ලිස්ටර් බ්‍රේස්ගර්ඩ්ල්** (10 සැප්තැම්බර් 1912 – 22 ජූනි 1999), යනු ශ්‍රී ලාංකික නිදහස් ව්‍යාපාරයේ ප්‍රධාන භූමිකාවක් හෙබවූ ඉංග්‍රීසි-ඕස්ට්‍රේලියානු සම්බවයක් සහිත මාක්ස්වාදී විප්ලවකරුවෙකු වේ.  

ප්‍රවර්ගය:චරිත කතා
ප්‍රවර්ගය:1912 උපත්
ප්‍රවර්ගය:1999 මරණ
මාධ්‍යයේ මානව විද්‍යාව

මාධ්‍යයේ මානව විද්‍යාව (ජනමාධ්‍ය පිලිබඳ මානව විද්‍යාව, මාධ්‍ය මානව විද්‍යාව) වූ කලි නිෂ්පාදකයින් පේ‍්‍රක්‍ෂකයින් සහ ජනමාධ්‍යයේ වෙනත් සංස්කෘතිකමය හා සමාජීය පැතිකඩවල් තේරුම්ගැනීමේ මාර්ගයක් ලෙස මානව වංශ අධ්‍යනයන් වැදගත් ලෙස සලකන්නාවූ සමාජීය හෝ සංස්කෘතික මානව විද්‍යාත්මක අධ්‍යයන කලාපයකි.

## විධික‍්‍රමය
මාධ්‍යයේ මානව විද්‍යාවේ සුවිශේෂීත්වය වන්නේ එහිදී මානව වංශ ලේඛයන් යොදාගැනීමයි. මධ්‍ය අධ්‍යනයන් තුල මාධ්‍ය මානවවංශ ලේඛයන් කෙරෙහි වන අවධානය වැඩිවෙමින් පවතී. කෙසේ වෙතත් මෙහිදී මානව වංශ ලේඛයන් කෙරෙහි මානව විද්‍යාත්මක ප‍්‍රවේශයන් වන සහභාගීත්ව නිරීක්‍ෂණය සහ දීඝ කාලීන ක්ෂේත‍්‍ර අධ්‍යනයන් ආදිය අනුගමනය නොකෙරේ. මේ වෙනස්කම් හේතුකොටගෙන මාධ්‍ය කෙරෙහි උනන්දුවක් දක්වන මානව විද්‍යාඥයෝ තමන්ව දකින්නේ මාධ්‍ය අධ්‍යනයන් සහ සංස්කෘතික අධ්‍යනයන්හි මානව වංශ ලේඛ ප‍්‍රවේශයක් අනුගමනය කරන උපක්ෂේත‍්‍රයක් ලෙසිනි.

## න්‍යාය
වෙනත් බලපෑම් අතරේ වුවද මාධ්‍යයේ මානව විද්‍යාව තරමක්දුරට අන්තර් දැනුම් පද්ධතිමය එකකි. මාධ්‍ය පිලිබඳ මානව විද්‍යාව යොදාගනු ලබන න්‍යායන් ව්‍යවහාරික ප‍්‍රවේශයන්ගේ සිට පියරේ බෝර්ඩියෝගේ න්‍යායන් දක්වා මෙන්ම නව තාක්‍ෂණයන් හා පරිචයන් අනුයෝජනය හා අනුවර්තනය පිලිබඳව වන සංවාදයන් දක්වා දිවෙයි. එමෙන්ම ද්‍රෘෂ්‍යමය මානව විද්‍යාව සහ චිත‍්‍රපට න්‍යාය මෙන්ම ශාන්තිකර්ම හා ප‍්‍රාසාංගික අධ්‍යනයන් (උදා. නැටුම් හා නාට්‍ය) යනාදී න්‍යායන්ගෙන්ද එය වෙත න්‍යායාත්මක ප‍්‍රවේශයන් ලබාගෙන ඇත. එමෙන්ම පරිභෝජනය මාධ්‍ය අධ්‍යනයන්හි පේ‍්‍රක්‍ෂකාගාරයේ ප‍්‍රතිග‍්‍රහනය, නව මාධ්‍ය සහ ජාලකරණ න්‍යායන්, ගෝලීයකරණය පිලිබඳ න්‍යායන්, ජාත්‍යන්තර සිවිල් සමාජය පිලිබඳ න්‍යායන් සහ සහභාගීත්ව සන්නිවේදනය පිලිබඳ සංවාදයන් මෙන්ම සංවර්ධන අධ්‍යනයේ පාලනය යන සංකල්පයන්ද න්‍යායිකව මාධ්‍යයේ මානව විද්‍යාව කෙරෙහි බලපෑම් සහගතවී ඇත.

ප්‍රවර්ගය:මානවවේද
බුද්ධිමය දේපළේ ආර්ථික විද්‍යාව

බුද්ධිමය දේපළේ ආර්ථික විද්‍යාව

ආර්ථීක විද්‍යාඥයෝ රාජ්‍යය විසින් පනවනු ලැබූ තාවකාලික ඒකාධිකාරයක් ලෙස (නොඑසේනම් රාජ්‍යයේ අනුග්‍රහය ඇතිව සහන සැලසීම සඳහා වන නෛතික යාන්ත්‍රණයන් උපයෝගී කරගනිමින් බලාත්මක කළ) බුද්ධිමය දේපල හිමිකම් සලකති.

සාමාන්‍යයෙන් බුද්ධිමය හිමිකම් තරඟකාරී නොවන භාණ්ඩයන්ට, එනම් එකවර විශාල පිරිසක් විසින් භාවිතා කරනු ලැබිය හැකි (එක් තැන්ත්තෙක් භාවිතා කිරීම අනෙක් තැනැත්තාගේ භාවිතයට බාධාවක් නොවන) භාණ්ඩයන්ට සීමා වේ. එක් වතාවකදී එක් තැනැත්තකුට පමණක් භාවිතා කළහැකි ඇඳුම් වැනි තරඟකාරී භාණ්ඩ සමඟ මෙය සන්සන්දනය කළ හැක. උදාහරණයක් ලෙස ගණිත සූත්‍රයක් එකවර විශාල පිරිසක් විසින් භාවිතා කරනු ලැබිය හැක. බුද්ධිමය දේපළ යන යෙදුමට විරුද්ධ වන සමහරු තර්ක කර සිටින්නේ ‘දේපළ’ යන වචනය යොදාගත හැක්කේ තරඟකාරී භාණ්ඩ (එනම් කෙනෙකුට තමන්ටම හිමි ලෙස අයිතිකරගත නොහැකි) හැඳින්වීම සඳහා පමණක් වන බවයි.

තරඟකාරී නොවන භාණ්ඩයක් එකවර බොහොමයක් දෙනා විසින් (උදාහරණයක් ලෙස පිටපත් කිරීම) භාවිතා කරනු ලැබියහැකි බැවින් (ආර්ථීක වශයෙන් අවම මුදලකට) එවැනි නිර්මාණයන් නිර්මාණය කිරීමට නිෂ්පාදකයන් දිරිමත් නොවනු ඇත. එය සමාජයට පැහැදිලිවම පාඩුවකි. මීට ප්‍රතිපක්ෂව ඒකාධිකරයන් පැවතීමේද අවාසි (නිෂ්පාදකයෝ වැඩි මුදලක් අයකරනු ඇති බැවින් සමාජයේ සුළු පිරිසකට පමණක් එය ලබාගත හැකිවනු ඇත) පවතී.

බුද්ධිමය දේපළ හිමිකම් ස්ථාපිත කිරීම තරඟකාරී නොවන භාණ්ඩ නිෂ්පාදනයේදී සමාජයේ යහපත (ඒවා නිෂ්පාදනයට දිරිදීම මගින්) සලකමින් ඒකාධිකාරයන්ට අවසර ලබාදීමකි. ඒකාධිකාරයට අවසර ලබාදී ඇති කෙටි කාළය තුල සමාජයට ලැබෙන මෙම ලාභ සහ පාඩු එක් එක් නිෂ්පාදනය සහ සමාජයට අදාල කරුණු ගණනාවක් මත රඳා පවතිනු ඇත.

ප්‍රවර්ගය: ආර්ථික විද්‍යාව
සෞඛ්‍යය නීතිය

සෞඛ්‍යය නීතිය

(1) සෞඛ්‍යය කර්මාන්තයේ ප්‍රතිපාදකයින්, ගෙවන්නන් හා විකිණුම්කරුවන් හා රෝගීන් අතර සම්බන්ධතාවයන් සහ 

(2) ක්‍රියාකාරීත්වය, නියාමනය සහ ගණුදෙනු සම්බන්ධ නෛතික ගැටළුද ඇතුලත්ව සෞඛ්‍යය සේවාවන් සැපයීම සම්බන්ධයෙන් පෙඩරල්, ප්‍රාන්ත, ප්‍රාදේශීය සහ වෙනත් අධිකරණ බලයන් කෙරෙහි බලපාන්නාවූ සෞඛ්‍යය කර්මාන්තයේ නීති, රීති, නියාමනයන් සහ රෝගීන්, ප්‍රතිපාදකයින්, ගෙවන්නන් සහ සෞඛ්‍යය කර්මාන්තයේ විකිණුම්කරුවන් සම්බන්ධයෙන් අදාල වන නීතිය සෞඛ්‍යය නීතිය ලෙසින් හඳුන්වනු ලැබේ.

මෙම නීතියට පහත නීති ක්ෂෙත්‍රයන් අදාල වේ.

•	ගිවිසුම් නීතිය

•	වෛද්‍ය අවප්‍රයෝගයන්

•	පරිපාලන නීතිය

•	මහජන සෞඛ්‍යය පිලිබඳ නීතිය

## මූලාශ්‍ර 
http://en.wikipedia.org/wiki/Health_law

ප්‍රවර්ගය:නීතිය
ප්‍රවර්ගය:සෞඛ්‍යය
මුල් කාලීන ක‍්‍රිස්තියානි සංකේත

මූලික සංකේත

මුල් කාලීන ක‍්‍රිස්තියානි පල්ලිය විසින් මූලික සංකේත බහුල ලෙස භාවිත කරන ලදී. ජලය කිතුනුවන්ට විශේෂ සංකේතාත්මක වැදගත්කමක් දැරීය. බෞතීස්මයට අමතරව ජලය යනු පිරිසිදු කිරීම හෝ පාරිශුද්ධභාවය හඟවන්නක් විය. ගින්න, විශේෂයෙන්ම ඉටිපහන් දැල්ල, ශුද්ධාත්මය සහ ආලෝකය සංකේතවත් කළේය. මෙම සංකේත වල මූලයෝ බයිබලයෙන් පැමිණි ඒවාය. උදාහරණයක් ලෙස අග්නි ජිහ්ව යන්න පෙන්තකොස්ත ශුද්ධාත්මයන් වහන්සේව සංකේතවත් කරන අතර අනුගාමිකයෝ ආලෝකය පසුපස යන්නෝ ලෙස සැලකීම් හෝ දෙවියන් ගින්න අනුභව කරයි වැනි වදන් පෙළ හෙබ්‍රෙව් 12 හි හමුවේ.

මත්ස්‍යයා
Main article: Ichthys

මුල් කාලීන ක‍්‍රිස්තියානි සංකේත අතර මත්ස්‍යයා ට වැදගත් තැනක් හිමිවේ. සොහොන්කොත් වැනි ස්මාරක වල මුල් කාලීන ක‍්‍රිස්තියානියට සමීප වූ මත්ස්‍ය සලකුනු දැකිය හැක. දෙවන සියවසේ පළමුවන දශකයේ පමණ මත්ස්‍යයා ක‍්‍රිස්තියානි සංකේතයක් ලෙස භාවිත විය. මත්ස්‍යයා විසින් උත්ථානයෙන් පසු ගලීල මුහුදු වෙරළෙහි අනුගාමිකයෝ සත් දෙනාහට භෝජන පිණිස හාස්කමකින් පාන් සහ මසුන් ගුණනය වීම සංකේතවත් කරනු ලැබීයැයි සිතිය හැක. 

සොහොන් පින්තාරු මුල් කාලයේ සිටම කිතුනුවෝ තම උමං සොහොන් ජේසුස් වහන්සේ ගේ ශාන්තුවරයන්ගේ හා බයිබල් සිදුවීම් වල චිත‍්‍ර වලින් පින්තාරු කළෝය. උමං සොහොන් සියලූ කිතුනු කලාවන්ගේ තොටිල්ලයි. මුල් කිතුනුවන්ට ප‍්‍රතිමා හෝ රූප පිළිබඳ කිසිදු ප‍්‍රශ්නයක් නොතිබුණු බව සෑම කිතුනු පුරාවිද්‍යා සිසුවකුම පාහේ ප‍්‍රකාශ කරයි. පළමු සියවසේ සිට පැමිණෙන ප‍්‍රතිමා මේ මතය සනාථ කරයි පළමු සියවසේ දෙවන භාගයේ සිට මහා කොන්ස්ටැන්ටින් දක්වා වූ කාලයේ ඔවුන් සිය මලවුන් වලදමා භුගත කුටීර වල චාරිත‍්‍ර ඉටුකළෝ ය. කිතුනු සොහොන්බිම් පාම් ගස්, මොනරු, යහපත් එඬේරා ලෙස  හෝ ශාන්තුවර අතර හිඳගෙන සිටින යේසු තුමන් ගේ චිත‍්‍ර වලින් අලංකරනය කර තිබේ. ඇතැම් විට නව තෙස්තමේන්තුවේ සිදුවීම් ද මේ අතර දැකිය හැක. අනෙකුත් කිතුනු සංකේත අතර ශුද්ධාත්මයන් සංකේතවත් කරන පරෙවියා, කි‍්‍රස්තුස් වහන්සේ ගේ පරිත්‍යාගය සංකේතවත් කරන බිලිදීමට නියමිත කොටළුවා, වයින් සහ තවත් බොහෝ දැ ඇත. මේ සියල්ල නව තෙස්තමේන්තුවෙන් උකහා ගත් සංකේත වේ. 

කුරුසිය සහ කුරුසි සුරුවම
 
කුරුසි සුරුවම හෙවත් සිරුරක් රැඳි කුරුසිය මෙය ඇන්ග්ලිකන් වාදයේ ලූතර්වාදයේ හා රෝමානු කතෝලක සමයේ සංකේතයක් ලෙස භාවිත වුවද කුරුසය පමණක් භාවිත කරන ප්‍රොතෙස්තාන්තිකයන්ගෙන් වෙනස් වේ.

අද ලොව බහුලතම සංකේත වලින් එකක් වන කුරුසිය මුල් කාලයේ සිටම කිතුනුවෝ භාවිත කළෝය. තුන්වන සියවස අවසානයේ හෝ හතරවන සියවස මුල් භාගයේ පමණ මිනුෂියස් ෆිලික්ස් විසින් රචිත ඔක්ටේවියස් හි කිතුනු විරෝධී තර්ක වලින් මෙය සඳහන් වේ. එයට අනුව 211 ත් 216 ත් අතර මියගිය ඇලෙක්සැන්ඩි‍්‍රයායේ ක්ලෙමන්ට් කිසිදු චකිතයකින් හෝ බියකින් තොරව කුරුසිය හැඳින්වීමට දෙවියන්ගේ සංකේතය යන්න භාවිත කළ අතර එමගින් එය ජේසුස් වහන්සේ සමග එකල පවා සමීපව පැවති බව පැහැදිලි වේ.
යුදෙව් විශ්වකෝෂය මෙසේ සඳහන් කරයි.

"කිතුනු සංකේතය හෝ මුද්‍රාව ලෙස කුරුසිය භාවිතය දෙවන සියවස තරම් ඈතකදී ආරම්භ විය. එසේම නලලේ සහ උරසේ කුරුසය සනිටුහන් කර ගැනීම යක්ෂබලවේගයන්ට එරෙහි ආරක්ෂාවක් ලෙස සැළකුණි. දෙවන සියවස තරම් ඉහතදී පවා කුරුසිය වන්දනාමාන කිරීම සම්බන්ධයෙන් චෝදනා ලැබූ දේවගැතිවරු පිලිබඳව මිනුෂියස් ෆිලික්ස් ගේ ඔක්ටේවියා හා ටේටුලියන් ගේ ඇපොලොජියා වැනි කෘති වල සඳහන් වේ

## References 
http://en.wikipedia.org/wiki/Christian_symbolism#Early_Christian_symbols
හෛම ජීව විද්‍යාව ක‍්‍රයෝ ජීව විද්‍යාව

හෛම ජීව විද්‍යාව ක‍්‍රයෝ ජීව විද්‍යාව
හෛම ජීව විද්‍යාව හෙවත් ක‍්‍රයෝ ජීව විද්‍යාව යනු අඩු උෂ්නත්ව ජීවීන් ට බලපාන අකාරය පිළිබඳ අධ්‍යයනය කරන්නා වූ ජීව විද්‍යා ශාකාවයි. ක‍්‍රයෝ යන වචනය ග‍්‍රීක භාෂාවෙන් සීතල යන අරුත දනවයි. එනම් ක‍්‍රයෝ ජීව විද්‍යාව යනු අඩු උෂ්නත්ව වල ජීවීන් පිළිබඳ විද්‍යාව ලෙස සැළකිය හැක. ප‍්‍රායෝගිකව ක‍්‍රයෝජීව විද්‍යාව සාමාන්‍ය උෂ්නත්වයට වඩා අඩු උෂ්නත්ව වලදී සජීව පදාර්ථයේ හෝ පද්ධතිවල හැසිරීම පිළිබඳව අධ්‍යනය කරයි. මෙම පදාර්ථ හෝ පද්ධති අතරට ප්‍රෝටීන ෙසෙල, පටක, අවයව හෝ සම්පූර්ණ ජීවීන් ද අයත් වේ. 
අර්ථ දැක්වීම්
ක‍්‍රයෝ ජීව විද්‍යාව හෛම ජීව විද්‍යාව
අඩු උෂ්නත්ව වල ජීවී ස්වභාවය පිළබඳ අධ්‍යනය.
ශීත ජනක විද්‍යාව - ක‍්‍රයෝජෙනික්ස්
ඉතා අඩු උෂ්නත්ව වලදී සිදුකල හැකි නිෂ්පාදන හා භාවිතා පිළිබඳ වූ ඉංජිනේරු හා භෞතික විද්‍යා ශාකාව. බොහෝ විට එක සමාන ලෙස වටහා ගත්තද මෙය හා ක‍්‍රයෝනික්ස් අතර සම්බන්ධයක් නැත.
ක‍්‍රයෝනික්ස් 
දරුණු තත්වයේ සිටින මිනිසුන් හෝ සතුන් අනාගතයේ දී ප‍්‍රත්‍යානයනය සඳහා අඩු උෂ්නත්ව වල සංරක්ෂණය කිරීම මෙසේ හැඳින්වේ. මෙය ක‍්‍රයෝ ජීව විද්‍යාවේ ප‍්‍රධාන අංගයක් බවට පත්වී නැත. මෙය අතිශයින් කාල්පනික අනාගත තාක්ෂණයක් මත රැඳී පවතීම මෙයට හේතුවයි.
 ක‍්‍රයෝ ජීව විද්‍යාවේ ප‍්‍රධාන අධ්‍යයනාංග
ක‍්‍රයෝ ජීව විද්‍යාවේ ප‍්‍රධාන අධ්‍යයනාංග අවම වශයෙන් 6 හඳුනා ගත හැක.

1. ක්ෂුද්‍ර ජීවීන් ශාක අපෘෂ්ටවංශීන් හා සතුන් ගේ ශීත අනුවර්තන හා ශිශිර තරණය පිළිබඳ අධ්‍යයනය.

2. සතුන්ගේ හා මිනිසුන් ගේ පටක ජන්මානු සහ කළල වෛද්‍ය විද්‍යාත්මක අවශ්‍යතා සඳහා හෛම සංරක්ෂණයට (ශීත සංරක්ෂණයට) ලක්කර කල්තබා ගැනීම. මේ සඳහා අධිශීතකරණයේ දී හා අයිස් දිය වීමේදී සෛල ආරක්ෂා කිරීම ට රසායනික ද්‍රව්‍ය යෙදීම අවශ්‍ය වේ.

3. අවයව බද්ධය සඳහා අවයව අඩු උෂ්නත්ව යටතේ පරිරක්ෂණය කිරීම.

4. ඖෂධ ශීත වියළීම. 

5. හෛම සැත්කම් ක‍්‍රයෝ සැත්කම් රෝගී පටක අධිශීත වායු හෝ ද්‍රව ආශ‍්‍රයෙන් විනාශ කරන ආක‍්‍රමණශීලී පිවිසුමකි.

6. සුපිරි ශීතකරණ භෞතික විද්‍යාව ශීතකරණයේ දී හා උනුසුම් වීමේ දී සිදුවන තාප හුවමාරු වීමේ යාන්ත‍්‍රික ඉංජිනේරු ක‍්‍රියාවලිය.

## References 
http://en.wikipedia.org/wiki/Cryobiology
ප්‍රවර්ගය:ජීව විද්‍යාව
ප‍්‍රතිසංස්කරණවාදය ට එරෙහි වීම්

ප‍්‍රතිසංස්කරණවාදය ට එරෙහි වීම්

ප‍්‍රතිසංස්කරණවාදී නායකයෝ දෙවියන් හුදෙක් පැරණි ව්‍යුහ තරබාරු කිරීමට සැදී පැහැදී සිටියේයැ යි  විශ්වාස නොකළෝ ය. ඔවුන් ආගමික නැගී සිටීම නව යුගයක උදාව යැයි උපකල්පනය කලෝ ය. ප‍්‍රතිසංස්කරණවාදියෝ නව ගිවිසුමේ පරිද්දට සමස්ත ක‍්‍රිස්තියානි පල්ලියම සංස්කරණය කිරීමට උත්සාහ ගත්තෝ ය. ඇතැම්හු බයිබලය පුරාණ දූෂණ වලට හසුවී ඇති බවද නිවැරදි කිරීම් අවශ්‍ය යැයි ද පැවසුවෝය.

ප්‍රොතෙස්තන්ත ප‍්‍රතිසංස්කරණ පැවතියේ ප‍්‍රතිසංස්කරණවාදී ක‍්‍රමවේදය තුලින් ම පල්ලිය ප‍්‍රතිසංස්කරණයකට භාජනය කර විශ්වාසය සහ ක‍්‍රියාමාර්ග තුල නැවත මුල් බයිබලීය තත්වයට ගැනීම අරමුණු කරගෙනය. නමුත් පියුරිටන්වාදීන් වැනි ප්‍රොතෙස්තන්ත කණ්ඩායම් ක‍්‍රිස්තියානි විශ්වාසය හා ජීවිතය අරභයා ඓතිහාසික විනිශ්චයක් ඇති බව සැළකුවෝ ය. ප්‍රොතෙස්තන්තවාදීහු ඓතිහාසික ගලායාමක් හා ඇදහීමක් විශ්වාස කළෝ ය. නමුත් ප‍්‍රතිසංස්කරණවාදීන් මෙම ඓතිහාසික විනිශ්චය ප‍්‍රතික්ෂේප කළ අතර ක‍්‍රිස්තුස් වහන්සේගේ අනුගාමිකයෝ මුලින් ම එළිදරව් කළ දිව්‍යමය රටාව වැළඳගැනීම සඳහා උත්සාහ කළෝය. එමනිසා ප්‍රොතෙස්තන්ත සාමාජිකයෝ පල්ලියේ ඇතැම් ක‍්‍රියාමාර්ග බයිබලයට අනුකූල නැතැයි බැහැර කළද ප‍්‍රතිසංස්කරණවාදීන් විසින් ප්‍රොතෙස්තන්තයන් අනුමත කළ සන්ඬේ සබත් හා ටි‍්‍රනිටි වැනි ඇදහීම් ද ප‍්‍රතික්ෂේප කරණු ලබයි.

ප‍්‍රතිසංස්කරණවාදී සංවිධාන අතර ක‍්‍රිස්ටියන් කන්වෙන්ෂන්ස් චර්චස් ඔෆ් ක‍්‍රයිස්ට් ඩයිසිපල්ස් ඔෆ් ක‍්‍රයිස්ට් යෙහෝවාස් විට්නසස් (යෙහෝවා ගේ සාක්ෂිකරුවෝ) ද ලැටර් ඬේ සේන්ට් මූව්මන්ට් සෙවන්ත් ඬේ ඇඞ්වෙන්ටිස් සහ තවත් බොහෝ ඇත . මොවුන්ගේ ආගමික දර්ශණ විවිධ වන නමුත් මොවුන් සියල්ලෝ ම ක‍්‍රිස්තියානි ආගමේ ශුද්ධ වූ රටාව බොහෝ කාලයකට ඉහත දී ක‍්‍රමයෙන් විනාශ වූ බවත් ඔවුන්ගේ දේවස්ථාන හරහා එය නැවත පිහිටුවීමට හැකිවූ බවත් විශ්වාස කරති. ඇතැම්හු තමුන්ට ම මෙය සම්පූර්ණයෙන් ප‍්‍රතිස්ථාපනය කළ හැකි යැයි විස්වාස කරන අතර ඇතැම්හු වර්තමානයේ බොහෝ දේවස්ථාන වල භාවිත වන ක‍්‍රිස්තියානිය හඳුන්වාදෙනු ලැබුවේ තම නිකාය මගින් යැයි තහවුරු කරති. ඩයිසිපල්ස් ඔෆ් ක‍්‍රයිස්ට් මේ සඳහා එක් උදාහරණය කි. ඇතැම් ප‍්‍රතිසංස්කරණවාදීහු ප‍්‍රධාන ධාරාවේ නිකාය වන ප්‍රොතෙස්තන්ත කතෝලික හා  ඕතඩොක්ස් වැනි ඇදහීම් නියම ක‍්‍රිස්තියානිය ලෙස නොසලකති.

## References 
http://en.wikipedia.org/wiki/Restorationism#A_Protest_against_Protestantism
රේඩියෝ තරංග

රේඩියෝ තරංග යනු ව්ද්‍යුත් චුම්බක වර්ණාවලියේ රේඩියෝ  සංඛ්‍යාත කොටසෙහි පවතින තරංග විශේෂයකි. ස්කොට්ලන්ත ජාතික භෞතික විද්‍යාඥයකු හා ගණිතඥයකු වූ "**ජේම්ස් ක්ලාක් මැක්ස්වෙල්**" විසින් වර්ෂ 1865 දී රේඩියෝ තරංග ඇති  බවට ගණිතමය ක්‍රමයක් මගින් සෛධාන්තිකව සනාත කරන ලදී. රේඩියෝ තරංග, විද්‍යුත් චුම්බක තරංග ලෙසට අවකාශයේ ගමන් කරන බවටද ඔහු සමීකරණ කිහිපයක් මගින් පෙරයීම් කලේය. 

## සොයා ගැනීම සහ ‍යොදා ගැනීම 
වර්ෂ 1887දී ජර්මානු ජාතික භෞතික විද්‍යාඥයකු සමීකරණ ප්‍රායෝගිකව සහතික කරන ලදී.රේඩියෝ තරංග රැහන් රහිත තොරතුරු සන්නිවේදනයේදී භාවිත කිරීම සඳහා එතන් පටන් විවිධ නිපැයුම් බිහිවිය. එවැනි නිපයුම්හි ලා** "නිකොලා ටෙස්ලා"(ඔස්ට්‍රියානු)** සහ **"ගැලීලියෝ මාර්කෝනි"(ඉතාලියානු)** පුරෝගාමී වූහ.

## රේඩියෝ  සංඛ්‍යාත කොටස 
ව්ද්‍යුත් චුම්බක වර්ණාවලියට අයත් රේඩියෝ තරංග, සංඛ්‍යාතය පදනම් කරගෙන පහත දැක්වෙන පරිදි "සංඛ්‍යාත වර්ණාවලි සටහනක" සංඛ්‍යාත ඛණ්ඩ වලට බෙදා දැක්විය හැක.

ප්‍රවර්ගය:විද්‍යාව
ප්‍රවර්ගය:භෞතික විද්‍යාව
ප්‍රවර්ගය:විද්‍eයුත් චුම්බක තරංග
නීතියේ සමාජ විද්‍යාව

මැක්ස් වෙබර් 1917 දී- නීතිඥයෙකු ලෙස සිය වෘත්තීය ජීවිතය ආරම්භ කළ වෙබර් සමාජ විද්‍යාවේ සහ නීතියේ සමාජ විද්‍යාවේ ආරම්භකයකු ලෙස සැලකේ.

නීතියේ සමාජ විද්‍යාව වූ කලි නීතිය සහ සමාජය අතර ගණුදෙනුව පිලිබඳව විමර්ෂනය කරන්නකි. නීතියේ  සමාජ විද්‍යාව නීති විද්‍යාව, නීතියේ ආර්ථික විද්‍යාත්මක විශ්ලේෂණය, 
නීතියේ ආයතන සහ නෛතික ප‍්‍රයුක්තීන් සහ ක‍්‍රමයන්හි සමාජීය ගොඩනැංවීම විමර්ෂනය සඳහා විෂය වන්නාවූ ක්ෂේත‍්‍රයක් වෙයි. ආරම්භයේදී නෛතික න්‍යායවේදීහු මෙම ගුරුකුලය පිලිබඳව සැක පහළ කළහ. මෙහි සමාරම්භකයකු වූ නීතීඥයින් ඉගෙනගන්නා සහ අදාල කරන්නාවූ ධනාත්මක නීතිය සහ එදිනෙදා සාමාන්‍ය ජීවිතය පාලනය කරන වෙනත් ආකාරයන්ගේ නීති හෝ සමාජ සම්මතයන් අතර වෙනස පිලිබඳව අවධාරනය කළ ඉයුජින් එචර්ලිච්, තෙල්සන්ගේ උග‍්‍ර විවේචනයන්ට බඳුන්විය. 1900 දී පමණ මැක්ස් වෙබර් නීතිය වෙත වූ සිය විද්‍යාත්මක ප‍්‍රවේශය වන ‘නෛතික තාර්කික රූපාකාරය’ ආධිපත්‍යධාරී සම්මත නීතීන්ට මිස ජනතාවට ආරෝපනය කළ නොහැකි එකක් බව හඳුනාගන්නා ලදී. ධනවාදයේ වර්ධනයට සමාන්තරව වර්ධනය වූ නූතන දේශපාලන සංවර්ධනයන් හා නූතන නිලධාරිවාදී රාජ්‍යය සඳහා පූර්ව කොන්දේසියක් බවට පත්වූ සංගත, ගණනය කළහැකි නීතිය සඳහා ඔහු යොදාගත් යෙදුම වූයේ ‘නෛතික තාර්කිකත්වය’ යන්නයි. තවත් සමාජ විද්‍යාඥයකුවූ එමිල් ඩර්කයිම් සිය The Division of Labour in Society කෘතියේ දක්වන ලද්දේ සමාජය සංකීර්ණ බවට පත්වීමේදී අපරාධ නීතීන් හෝ දණ්ඩන තහනම් අභිබවමින් වරද නිවැරදි කිරීම සහ වන්දි ලබාදීම සම්බන්ධයෙන් මූලික වශයෙන් අවධානය යොමුකළ සිවිල් නීතිය වර්ධනය වන බවයි. තවත් කැපීපෙනෙන මුල් කාලීන නීතිෙය් සමාජ විද්‍යාඥයින් අතර යුරෝපයේ හියුගෝ සින්ෂ්හයිමර්, තියඩෝර් ගයිගර්, ජෝර්ජ් ගර්විච් සහ ලියොන් පෙට‍්‍රාස්කි මෙන්ම එක්සත් ජනපදයේ විලියම් ග‍්‍රැහැම් සම්නර්ද වෙති.

ප්‍රවර්ගය:නීතිය
ප්‍රවර්ගය:සමාජ විද්‍යාව
සරල රේඛාව

ක නිරූපණයක් ]]

**රේඛාව** හෝ **සරල රේඛාව** යන සංකල්පය පුරාතන ගණිතඥයින් විසින් හඳුන්වාදුන්නේ සැලකිය නොහැකි තරම් කුඩා පළලක් හා ගැඹුරක් සහිත නොඇද (එනම්, වක්‍රතාවයක් නොමැති) වස්තූන් නිරූපණය කිරීමටය. 

ප්‍රවර්ගය:ජ්‍යාමිතිය
තිත

නිල් පැහැයෙන් දැක්වෙන පරිමිත ලක්ෂ්‍යයන් කුලකයක්.]]
කුඩාම හා මූලිකම ජ්‍යාමිතික ඒකකයයි. ලක්ෂ්‍යය නමින් ද හැඳින්වේ. තිතක් යනු කිසියම් එක් තැනකි. රේඛා නොහොත් ඕනෑම ජ්‍යාමිතික හැඩතලයක් සෑදෙනුයේ තිත් රැසක් එත් වීමෙනි.
බ්‍රිතාන්‍යයන් හා උඩරැටියන්-පසුබිම

පසුබිම - බ්‍රිතාන්‍යයන් හා උඩරැටියන්

නෙදර්ලන්තයේ බලය ප්‍රංශයට නතු වීමෙන් කලබලයට පත්වු බ්‍රිතාන්‍ය , යුධමය වශයෙන් ඉතා වැදගත් වරායක් වුද , ලන්දේසීන්ට අයත්ව තිබු ත්‍රිකුණාමලය වරාය අත්පත් කරගත් හ.   එමෙන්ම මඩකලපුව , ගාල්ල හා යාපනය මෙන්ම ලංකවේ මුහුදුබඩ  පහත් බිම්ද එසේ අත්පත් කර ගත්හ. මුලු ශ්‍රී ලංකවේම පාලනය තමන් නතු කර ගැනීම දක්වා බලය ව්‍යාප්ත කළ යුතු යයි කල්පනා කළ ඔවුහු රාජකාරිය සහ කුල ක්‍රමය වැනි සමාජයේ ස්ථාපිතව තිබු අංගද වෙනස් කළහ. මෙම ක්‍රියාවලිය මහනුවර රාජධානිය හා ඔවුන් අතර තිබු අවුල් තත්වය තවදුරටත් වර්ධනය වීමට බලපෑවේය.

ශ්‍රී ලංකාවේ මධ්‍ය කදුකරය නායක්කාර් රජුන් ගේ පාලනය යටතේ ස්වාධීනව පැවතියේය. කන්ද උඩරට රාජධානිය සමග ගිවිසුමක් අත්සන් කිරීමට ඉන් පෙර ගන්නා ලද උත්සාහයන් ප්‍රතික්ෂේප විය. සිංහල රදළවරු  නිරන්තයෙන් රජුට එරෙහිව කුමන්ත්‍රණය කිරීමත් , යටි උගුල් ඇටවීමත් හේතුවෙන් උඩරට රාජධානියේ සුරක්ෂිතභාවය අස්ථාවර විය. ඒ වන විට බ්‍රිතාන්‍ය පාලන ‍ප්‍රදේශයට පලා ගොස් සිටි රාජාධිරාජසිංහ රජුගේ මස්සිනා වු මුත්තුසාමි රාජ්‍ය බලය උදුරා ගැනීමට කරන උත්සාහයට මුහුණ පෑමටද රජුට සිදුවිය. මෙම මුත්තුසාමි 1800 වර්ෂයේ මුල බ්‍රිතාන්‍ය ය‍ටත් ප්‍රදේශයට ගොස් උඩරට රජුට එරෙහිව කටයුතු කරමින් සිටියේය.

අලුතෙන් බදවා ගත් ඉන්දියානු භටයන්ද සමග 6000ක් පමණ බ්‍රිතාන්‍ය හමුදා ඇණියද , අධිරාජ්‍ය හමුදාව තව දුරටත් මුහුදු බලයේ තනි අයිතිය භුක්ති වින්දාහ.

එම කරුණ  එසේ සිදුවන විට මහනුවර රාජධානිය දුෂ්කර ගිරි දුර්ග මධ්‍යයේ පිහිටා තිබීමේ වාසිය එම රාජධානියට හිමි විය. එසේම ශත වර්ෂ හතරම මුළුල්ලේ යටත් විජිත වාදීන්ට යටත් නොවී සිටීමේ අත්දැකීම්ද තිබුණේය.

## References 
http://en.wikipedia.org/wiki/Kandian_Wars#Background_-_the_British_and_the_Kandyans